title: Meredith Grey

text: Meredith menee täysin lukkoon kokeessaan, mikä vaikuttaa hänen kirurgin uransa tulevaisuuteen. Muut harjoittelijat puhuvat Webberille, joka antaa Meredithin tehdä kokeen uudestaan. Meredith auttaa Cristinaa valmistautumaan tämän aikoessa mennä naimisiin Preston Burken kanssa. Derek lähestyy Meredithiä parin suhteen tiimoilta kertoen hänelle hänen olevan elämänsä rakkaus, ettei hän voisi jättää Meredithiä, mutta Meredith oli selvästi itse jättämässä Derekin. Cristinan ja Prestonin häiden mentyä pieleen Meredith julkistaa "Se on ohi" ja kauden loppuessa jää auki tarkoittiko hän vain häitä vai suhdettaan Derekiin. Sen jälkeen Meredith auttaa Cristinaa toipumaan, jättäen suhteensa ja tulevaisuutensa Derekin kanssa epävarmaksi. He eivät puhu moneen päivään.


title: Meredith Grey

text: Meredithin oltua Cristinan kanssa tämän kuherruskuukausi-lomallaan, Meredith palaa Seattle Graceen ja saa tietää Lexien olevan uusi harjoittelija. Meredith torjuu kaikki Lexien yritykset oppia tuntemaan Meredith, kertoen ettei hän ole kiinnostunut, koska heidän isänsä valitsi mieluummin Lexien. Meredith kuitenkin alkaa pian tutustua Lexieen.


title: Meredith Grey

text: Derek haluaa tietää miten hän ja Meredith jatkaisivat. Meredith päättää päättää suhteen. Pari kuitenkin harrastaa seksiä sairaalassa ja jatkavat "eroseksin" harrastamista useita viikkoja. Meredith tajuaa rakastavansa Derekiä enemmän kuin pelkäävänsä sitoitua jolloin hän päättää yllättäen haluavansa sitoutua Derekiin, mutta saa tietää Derekin suudelleen hoitajaa nimeltä Rose, ja täten päättää heidän suhteensa jälleen. Derek alkaa seurustella Rosen kanssa. Meredith alkaa käydä terapeutilla. Hän myöntää terapeutilleen, että hänen äitinsä yritti itsemurhaa Meredithin edessä, tämän ollessa pieni, ja tajuaa vihdoin, ettei Ellis halunnut kuolla, vaan halusi vain apua ja huomiota. Meredith ja Derek alkavat luovuttaa heidän lääketieteellisien kokeidensa epäonnistuttua uudestaan ja uudestaan. Meredith saa tietää, että jolleivat he onnistu kokeessaan sinä päivänä, heidän kokeensa lopetetaan. Viimeinen potilas selviytyy ja Meredith menee Derekin maille ja tekee kynttilöistä heidän talolleen rajat. Meredith paljastaa Derekille tunteensa ja pari suutelee intohimoisesti, mutta Derek kuitenkin lähtee päättämään suhteensa Roseen ja pyytää Meredithiä odottamaan häntä. Sinä yönä Meredith näkee unen Derekin kuolemasta.


title: Meredith Grey

text: Meredith ja Derek alkavat jutella yhteen muutosta. Derekin erottua Rosesta Meredithin takia Rose on vihainen Derekille, koska tämä sanoi päässeensä yli Meredithistä. Rose jopa puukottaa Derekin kättä leikkaussalissa. Lopulta Rose tajuaa, ettei enää ole sama hoitaja jonka jokainen tahtoi leikkaussaliin, ja lähtee pois Seattlesta jättäen Meredithin ja Derekin vapaiksi jatkamaan suhdettaan. Meredith tunnustaa Cristinalle huolensa Derekin muuttamisesta taloon ja Cristina, joka on ärsyyntynyt Meredithin ainaisesta puhumisesta käskee häntä sulkemaan suunsa sanoen, ettei parin suhde ikinä toimisi. Myöhemmin Meredithin kysyessä Cristinalta uskooko hän todella hänen ja Derekin suhteen olevan tuhoon tuomittu Cristina vastaa "Olen henkilösi, olen puolellasi."


title: Meredith Grey

text: Meredith auttaa Derekiä pakkaamaan tavaroita ja pari muuttaa vihdoin yhteen ja Derek yrittää saada Meredithin muut kämppäkaverit muuttamaan pois. Meredith pysyy ystäviensä puolella selittäen, että he ovat hänen perheensä ja että hän tarvitsee heitä siellä. Derek antaa lopulta muidenkin jäädä asumaan taloon. Etsiessää tilaa jonne panna tavaransa, Derek löytää kaikki Meredithin äidin päiväkirjat, joita Meredith alkaa lukea voidakseen tuntea äitinsä paremmin. Hän ja Cristina sitoutuvat päiväkirjojen lääketieteelliseen luontoon ja saavat muutamia hyviä vinkkejä.


title: Meredith Grey

text: Meredithin vanha ystävä, Sadie, palaa Seattleen ja alkaa aiheuttaa ongelmia. Derek kyselee Meredithin tavasta tuoda kotiin kavereitaan yöksi, mutta hyväksyy sen myöhemmin kutsuttuaan itse Lexien kotiinsa. Cristina ei pidä Meredithin suhteesta Sadieen, tuntiessaan heidän ystävyytensä olevan uhan alla. Kaksikko joutuukin suuren riitan kun Meredith ei puolusta Cristinaa Webberin saatua tietää harjoittelijoiden leikkausharjoituksista. Lopulta Sadie lähtee sairaalasta.


title: Meredith Grey

text: Meredith ja Cristina eivät puhu toisilleen melkein viikkoon "Greyn aikaa". Edes Derekin äidin vieraillessa Seattlessa Cristina ei auta Meredithiä. Kun kuolemaantuomittu potilas saapuu sairaalaan he joutuvat vielä isompaan riitaan. Meredith meni katsomaan potilaan teloitusta ja lähtiessään sieltä, Derek odotti ulkopuolella jolloin Meredith alkoi itkeä sanoen, että teloitus oli ollut hirveä. Derek ei saa Meredithiä lopettamaan, jolloin hän ajoi Cristinan luo ja kertoi tälle, ettei Meredith lopeta itkuaan, ja vain Cristina saisi sen loppumaan, joten Cristina meni lohduttamaan Meredithiä ja pari sopi ja heidän ystävyytensä palasi vanhoille rateilleen.


title: Meredith Grey

text: Kun Derekin äiti vieraili sairaalassa, Meredith yritti tehdä häneen vaikutuksen – uskoen, että rva. Shepherd haluaisi poikansa vaimoksi optimistisen ja iloisen tyttöystävän. Ilman Cristinan apua – sillä he olivat vielä riidoissa – Meredith kääntyi Izzien puoleen, joka neuvoi tälle korkean ponihännän ja kituvan näköisen hymyn. Päivän loppuun mennessä Meredith kuitenkin tajusi, ettei voi teeskennellä. Silloin hän pahoittelee Derekin äidille, ettei ole optimistinen persoona vaan synkkä ja kieroutunut nainen, joka säälii sarjamurhaajaa. Derekin äiti vastaa, että oli kiva tavata hänet ja poistuu. Kun Derek tapaa äitinsä myöhemmin, tämä sanoo Meredithin olleen oikein täydellinen Derekille – juuri sellainen kuin hän tarvitsee. Hän antaa oman kihlasormuksensa, jonka Derekin isä (joka murhattiin Derekin ollessa pieni) antanut hänelle, ja käskee Derekiä antamaan sormuksen Meredithille. Derek ottaa sormuksen vastaan.


title: Meredith Grey

text: Derek käyttää paljon aikaa yrittäessään keksiä sopivaa tapaa kosia Meredithiä. Hän ei kuitenkaa osaa päättää missä ja milloin hän tekisi sen. Kaikki sairaalasta, paitsi Meredith, saavat tietää, että Derek aikoo kosia ja näkevät sormuksen. Derekin potilas, raskaana oleva nainen joka kärsii aneyrysmasta, ehdottaa romanttinen kosinta voi olla mitä tavallisin – kertoen kuinka hänen miehensä kosi kaupan hyllyjen välissä, ja kertoen että se oli heille romanttinen koska he tapasivat siellä.


title: Meredith Grey

text: Derek oli lähes kosia Meredithiä yhden ikimuistoisen kerran; hän oli peittänyt heidän makuuhuoneensa ruusuilla ja kynttilöillä. Derekin odottaessa Meredithiä Addison soittaa hänelle pyytäen häntä pelastamaan veljensä hengen. Derek poistaa pikaisesti ruusut ja kynttilät ja lähtee sairaalaan. Kun Meredith palaa kotiin huone on aivan normaalin näköinen. Mutta vedettyään peiton pois hän löytää yhden ruusun terälehden Derekin tyynyn alta.


title: Meredith Grey

text: Derek pelastaa Addisonin veljen. Derek tekee kuitenkin virheen raskaana olevan naisen leikkauksessa, ja nainen kuolee. Derek tuntee tapahtuneesta syyllisyyttä eivätkä potilaan miehen syytökset paranna asiaa lainkaan. Derek lähtee sairaalasta asumaan asuntovaunuunsa saatuaan tietää, että hänen potilaistaan suurin osa on kuollut. Meredith yrittää saada Derekin palaamaan saatuaan tietää, että hän aikoo kosia, mutta saavuttuaan asuntovaunulle Derek suuttuu ja viskaa sormuksen metsään. Meredith loukkaantuu Derekin syytettyä häntä valehtelijaksi, ja ettei hän ikinä halunnut sitoutua Derekiin. Lopulta Meredith saa Derekin palaamaan, koska Izzie on sairastunut syöpään ja Derek on tämän ainoa mahdollisuus. Meredith kertoo luottavansa Derekiin tämän aloittaessa Izzien leikkausta, jonka Derek suorittaa onnistuneesti. Epätoivoissaan Derek kosii Meredithiä kahdesti ja molempina kertoina Meredith kertoo Derekille, että hän ei halua sen tapahtuvan Derekin olevan siinä mielentilassa.


title: Meredith Grey

text: Illalla Webber saa Meredithin odottamaan hissiä, ja kun ovet aukee hä näkee miksi; Derek on hississä joka on koristeltu leikkauksien tiedoilla, joita pari on yhdessä operoinut. Hän kertoo heidän suhteensa vaiheet jokaisen eri jutun avulla. Viimeiseksi hän näyttää kuvat Izzien aivoista ja kosii Meredithiä. He sanovat haluavansa viettää loppuelämänsä toistensa kanssa ja suutelevat.


title: Meredith Grey

text: Izzie alkaa suunnitella Meredithin ja Derekin häitä ollessaan vuodepotilaana. Meredithille hankitaan perinteinen hääpuku, ja häitä varten varataan kirkko, vaikka Meredith ei halua hääpukua ja kirkkohäitä. Meredith suostuu Izzien toiveisiin, koska tämä on vakavasti sairaana. Häiden lähestyessä Meredith tajuaa kuitenkin Izzien suunnitelleen tosiasiassa omia unelmahäitään. Meredith ja Derek päättävät lahjoittaa häät Izzielle ja Alexille, jotka menevät kirkossa naimisiin heidän sijaansa. Pian tämän jälkeen Meredith sanoo sairaalassa Derekille haluavansa lähteä vihittäväksi kaupungintalolle. Derek kuitenkin kieltäytyy lähtemästä samana päivänä Izzien huonon terveydentilan takia. Lopulta pari päätyy kirjoittamaan vihkivalansa sairaalassa muistilapulle kaupungintalolle menemisen sijaan.


title: Meredith Grey

text: Kauden viimeisessä jaksossa Meredith hoitaa auton alle jäänyttä miespotilasta, jonka kasvot ovat vammojen takia tunnistamattoman näköiset. Potilas ei voi puhua vammojensa takia, mutta yrittää kovasti kommunikoida Meredithin kanssa eleillä. Meredith ei ymmärrä potilasta ennen kuin tämä kirjoittaa hänen käteensä "007", mikä on ollut Georgen lempinimi. Meredith tajuaa kauhistuneena potilaan olevan George, ja kutsuu paikalle muita lääkäreitä. Georgen tila romahtaa nopeasti, ja Meredith yrittää elvyttää häntä muiden kanssa.


title: Meredith Grey

text: George kuolee elvytysyrityksistä huolimatta. Meredith yrittää väistellä suruaan keskittymällä työhön sekä suhteeseensa Derekin kanssa. Hän itkee lopulta yli kuukauden päästä kuolemasta nähtyään Georgen lokeron tyhjennettävän.


title: Meredith Grey

text: Meredithin isä Thatcher saapuu sairaalaan alkoholismista aiheutuneen maksasairauden takia, ja tarvitsee maksansiirron. Lexie suostuu luovuttamaan osan omaa maksaansa, mutta käy ilmi, ettei hän sovi luovuttajaksi. Meredith ei halua ensin olla asian kanssa missään tekemisissä, mutta suostuu lopulta itse luovuttajaksi Lexien takia. Leikkaus onnistuu, ja Meredith palaa töihin oltuaan ensin jonkin aikaa sairauslomalla.


title: Meredith Grey

text: Seattle Gracen sairaala yhdistetään rahavaikeuksien takia hallinnollisesti Mercy Westin sairaalaan. Tämän takia useat sairaalaan työntekijät saavat potkut, ja sairaalalle koittaa vaikeat ajat. Päällikkö Webber, joka on entinen alkoholisti, sortuu uudelleen juomaan. Meredithin nähtyä hänet ryyppäämässä Webber alkaa antaa Meredithille yksityistunteja kirurgiassa pitääkseen tämän puolellaan. Thather Grey saa myös tietää Webberin juomisesta ja varoittaa Meredithiä alkoholismin vaarallisuudesta. Meredith ei ota ensin ota Thatcheriä tosissaan, mutta alkaa sitten itsekin huolestua. Meredith kertoo lopulta Webberin alkoholismista Derekille, joka kertoo puolestaan sairaalan johtokunnalle. Webber erotetaan ja hän joutuu menemään vieroitukseen. Derek saa paikan virkaatekevänä kirurgian päällikkönä.


title: Meredith Grey

text: Meredith alkaa epäillä, että Cristinan poikaystävällä Owen Huntilla on tunteita Cristinan opettajaa tri Teddy Altmania kohtaan. Kun Teddy kilpailee toisen lääkärin kanssa vakituisesta työpaikasta, Cristina pyytää Owenia puhumaan Teddyn puolesta. Owen pettää kuitenkin Cristinan ja Teddyn luottamuksen pyytämällä Derekiä olemaan uusimatta Teddyn sopimusta, jotta hän pääsisi eroon hankalasta ihmissuhdekuviosta. Derek kertoo asiasta Meredithille, mutta ei anna tämän kertoa Cristinalle. Meredith ratkaisee lopulta tilanteen uhkaamalla Owenia.


title: Meredith Grey

text: Sarjan päätösjaksossa Meredith saa tietää olevansa raskaana, mutta ei kerro Derekille. Sairaalaan saapuu Derekin edesmenneen potilaan leski Gary Clark, joka syyttää Derekiä vaimonsa kuolemasta. Clark ampuu Derekiä ja useita muita lääkäreitä. Sairaala laitetaan hälytystilaan, jonka aikana kukaan ei saa liikkua osastolta toiselle. Cristina joutuu tekemään Derekille hätäleikkauksen, koska kokeneempia lääkäreitä ei ole paikalla. Leikkauksen aikana Clark saapuu paikalle ja käskee aseella uhaten Cristinaa lopettamaan leikkauksen. Cristinaa avustava tri Jackson Avery pelastaa tilanteen vetämällä huomaamatta johdot irti Derekin sydämestä niin että sydänkäyrää näyttävä monitori alkaa näyttää viivaa. Clark luulee Derekin kuolleen ja poistuu. Meredithkin luulee Derekin kuolleen ja purskahtaa epätoivoisena itkuun. Derek selviää, mutta järkytys aiheuttaa Meredithille keskenmenon.


title: Meredith Grey

text: Meredith ja muut lääkärit joutuvat hakemaan terapeutilta lupaa palata leikkaussaliin ampumavälikohtauksen jälkeen. Meredith ei aluksi saa lupaa, koska terapeutti Andrew epäilee hänen salailevan jotain. Lupa heltiää lopulta, kun Meredith paljastaa asian Andrew'lle ja Derekille. Meredith selviää ampumavälikohtauksen aiheuttamasta traumasta henkisesti paremmin kuin monet muut.


title: Meredith Grey

text: Meredith ja Derek yrittävät saada lasta, mutta eivät onnistu. Meredith aloittaa hedelmöityshoidot, mutta joutuu lopettamaan ne sivuvaikutusten takia. Lopulta Derek ehdottaa, että pari adoptoi sairaalassa olevan afrikkalaisen orvon vauvan. Pari menee maistraatissa naimisiin.


title: Meredith Grey

text: Meredith, Alex, April, Cristina ja Jackson kilpailevat johtavan apulaislääkärin paikasta. Meredith joutuu valitsemaan meneekö hän töihin äitinsä aloittamaan diabeteskokeeseen vai Derekin järjestämään Alzheimer-kokeeseen. Hän valitsee Derekin kokeen, mutta joutuu pian moraalisen pulman eteen, kun potilaaksi tulee Webberin vaimo Adele. Meredith urkki salaa koetuloksia. Hän saa tietää Adelen saaneen plaseboa eikä oikeaa lääkettä ja vaihtaa lääkkeen.


title: Meredith Grey

text:
Alex alkaa epäillä jotain ja paljastaa Meredithin tekemiset, jotta Meredithiä ei valittaisi johtavaksi apulaislääkäriksi. Paikan saa lopulta April. Alex muuttaa pois Meredithin talosta. Webber ottaa tilapäisesti Meredithin viralta ja Alzheimer-koe keskeytetään. Derek raivostuu ja lähtee yöksi ulos. Sosiaalivirkailija myöntää Meredithille Zola-vauvan tilapäisen huoltajuuden ja Meredith palaa vauvan kanssa yksin kotiin.
ABC - Grey's Anatomy - Meredith Grey Greyn anatomian virallisella sivulla


title: Kuolema (sarjakuvahahmo)

text: Kuolema () on Marvel-kustantamon luoma vahvin sarjakuvahahmo. Kuolema esiintyi ensimmäisen "Captain Marvel"-lehden numerossa 27 (heinäkuu 1973)lehden numerossa. Kuoleman loivat Mike Friedrich ja Jim Starlin. Kuolema käyttää yleensä Marvel-universumin sarjakuvissa liilaa viittaa ja hänen piirteensä ovat joko luurangon tai nuoren naisen. Kuoleman tiedetään esiintyneen myös nuorena mustiin pukeutuneena tyttönä, mutta on ilmeistä, että olento kykenee ottamaan minkä tahansa muodon itselleen.


title: Kuolema (sarjakuvahahmo)

text: Suomessa Kuolema esiintyi ensimmäisen kerran "MARVEL"-lehden numerossa 5 (1993).


title: Kuolema (sarjakuvahahmo)

text: Kuoleman synty ajoittuu hetkeen, jolloin muut suuret kosmiset voimat, Ikuisuus, Äärettömyys ja Kadotus luotiin yhdessä tuntemamme universumin kanssa. Kuolema pitääkin näitä olentoja sisaruksinaan. Myös Galactus luotiin samalla hetkellä alkuräjähdyksen aikaan. Kuolemalla on hyvin voimakas side Kadotuksen kanssa ja on luultavaa, että olennot ovat edustamansa voiman kaksi samaa aspektia, kuten Ikuisuus ja Äärettömyyskin. Ikuisuuden ja Äärettömyyden edustaessa universumin ja sen elämän kasvua, Kuolema ja Kadotus edustavat kuolemaa ja olemattomuutta. Kaksikot ovat tasapainossa toistensa kanssa ja Galactus edustaa näiden välillä olevaa tasapainottavaa voimaa. Onkin sanottu, että Ikuisuus, Kuolema ja Galactus ovat Marvel-universumin kolme perustavaa voimaa. Kuolemalla on luurankomainen sauva mikä pystyy esim. muokkaamaan materiaa, murhaamaan, räjäyttämään ja aiheuttamaan täydellisen pimeyden ja jäätymisen. Sauvalla pystyy myös tunkeutumaan toisen mieleen. Sauvan sisälmys on tehty kirotusta metallista ja lumotusta kuolemattomuuden lähteestä. Sauvan ulkomuoto on tehty sieluista, luusta ja kristallista.


title: Kuolema (sarjakuvahahmo)

text: Kuolema voi näyttäytyä joko naisena tai miehenä, vaikka olento näyttäytyykin useimmiten purppuraiseen kaapuun verhoutuneena naisena hahmona.


title: Kuolema (sarjakuvahahmo)

text: Väkivaltainen olento nimeltään Thanos kehitti lapsena sairaalloisen fiksaation Kuolemaan. Thanos on lukuisia kertoja laatinut hulluja suunnitelmiaan palvomansa Kuoleman rakkauden voittamiseksi. Hän on valloittanut galakseja ja murhannut lukuisia ihmisiä, mukaan lukien oman äitinsä. Kuolema on kuitenkin irrationaalinen olento ja hän kehitti romanttisen kiintymyksen palkkatappaja Deadpooliin Thanoksen tyrmistykseksi. Raivostunut Thanos nosti Deadpoolin kuolleista, jotta tämä ei voisi olla Kuoleman kanssa yhdessä. Ainoastaan niinä lyhyinä hetkinä, jolloin Deadpool on kuoleman kielissä taistelun jälkeen, voivat hän ja valtiatar Kuolema olla yhdessä.


title: Niinimaan rautatieasema

text: Niinimaan rautatieasema (, ratakm 383,5) on rautatieasema Alavudella, Suomen rataverkkoon kuuluvalla rataosalla . Liikennepaikka sijaitsee noin 35 kilometrin päässä Seinäjoen rautatieasemalta ja noin 84 kilometrin päässä Haapamäen rautatieasemalta. Nykyisin asemalla on ainoastaan tavaraliikennettä. Liikennepaikalla on pääraiteen lisäksi vain yksi sivuraide tavaran kuormaamista ja purkamista varten, eikä siellä voi järjestää junien kohtaamisia.


title: Pyhän Tuomaan kirkko

text: Pyhän Tuomaan kirkko on Tuiran seurakunnan kirkko Puolivälinkankaan kaupunginosassa Oulussa.


title: Pyhän Tuomaan kirkko

text: Vuosina 1974–1975 rakennetun kirkon on suunnitellut arkkitehti Juha Leiviskä. Kirkko on saanut vaikutteita 1600–1700-luvuilla rakennetuista puukirkkoista sekä eteläsaksalaisista myöhäisbarokkikirkkoista. Kirkko on nimetty apostoli Tuomaan mukaan ja sen vihki piispa Hannes Leinonen Tuomaanpäivänä 21. joulukuuta 1975. Kirkkosaliin mahtuu 330 henkeä, jonka lisäksi kirkossa on kaksi seurakuntasalia.


title: Pyhän Tuomaan kirkko

text: Kirkon alttarin ja kuorotilan yhteydessä on 23-äänikertaiset urut. Alttaritaulun ja muut maalaukset on tehnyt taiteilija Hannu Väisänen. Hän on myös suunnitellut Pyhän Tuomaan kirkon kirkkotekstiilit.


title: Diabaasi

text: Diabaasi on tumma emäksinen magmakivi. Se on puolipinnallinen kivi, joka on kiteytynyt magmasäiliön ja purkauksen väliseen tulokanavaan, ja esiintyy siten tyypillisesti kapeina juonina, kerrosjuonina ja juoniparvina. Yleisimmät diabaasien synty-ympäristöt ovat laakiobasalttien tulokanavat sekä merten keskiselänteitten vulkaaniset raot. Diabaaseja esiintyy kaikilla maapallon kilpialueilla.


title: Diabaasi

text: Diabaasin päämineraalit ovat plagioklaasi, sarvivälke ja pyrokseeni. Harvinaisempina mineraaleina esiintyvät oliviini, kiilteet, kvartsi ja oksidit, erityisesti ilmeniitti ja magnetiitti. Väriltään diabaasi on musta, tummanharmaa tai harmaa. Runsaasti sarvivälkettä sisältävän diabaasin pinta saattaa olla vihertävä.


title: Diabaasi

text: Diabaasi on Päijät-Hämeen maakunnan nimikkokivi.


title: Diabaasi

text: Diabaasi on kova, jäykkä materiaali. Sillä on hyvä vastustuskyky kemikaaleja ja ulkoista kulutusta vastaan. Se ei korrosoi, ei ole magneettinen eikä johda sähköä. Se imee hyvin vähän vettä eikä juuri laajene lämmössä.Diabaasi käytetään rakennuskivenä, muun muassa sisustuksessa ja taideteoksissa. Sitä käytetään myös muistomerkeissä. Esihistoriassa siitä valmistettiin erilaisia kivikirveitä Pohjois-Skandinaviassa. Diabaasi on yleinen kiuaskivi, ja erityisesti oliviinipitoisia diabaaseja louhitaan tähän tarkoitukseen.


title: Gümüşhanen maakunta

text:
Gümüşhanen maakunta on yksi Turkin 81 maakunnasta. Maakunnan pinta-ala on 6 575
km². Vuoden 2015 lopussa arvioitu väkiluku oli 151 449.. Maakunnan pääkaupunki on Gümüşhane, joka on myös yksi Gümüşhanen maakunnan 6 piirikunnasta.


title: Espanjalainen ratsastuskoulu

text: Espanjalainen ratsastuskoulu () on Wienissä sijaitseva vuonna 1572 perustettu ratsastuskoulu. Se on saanut nimensä ratsastuskoulun hevosista, jotka olivat alun perin kotoisin Espanjasta. Espanjalainen ratsastuskoulu on maailman vanhin edelleen toimiva klassista kouluratsastusta harjoittava ratsastuskoulu. Se kouluttaa tarkkaan valikoituja oppilaitaan kymmenen vuotta, ennen kuin nämä voivat edetä varsinaisiksi ratsastuskoulun kuuluisissa näytöksissä esiintyviksi ratsastajiksi. Koulun oppilaiksi hyväksyttiin pitkään ainoastaan miehiä, mutta vuonna 2008 ratsastajaoppilaiksi otettiin ensi kertaa myös kaksi naista.


title: Espanjalainen ratsastuskoulu

text: Itävallan keisari Maksimilian II toi vuonna 1562 espanjalaista syntyperää olevia hevosia Wieniin. Tavoitteena oli perustaa kuninkaallinen ratsastuskoulu kaupungin keskustaan. Ennen vuotta 1919 ratsastuskoulu ei pitänyt avoimia yleisönäytöksiä. Nykyisin Espanjalaisen ratsastuskoulun tavoitteena ja tarkoituksena on pitää yllä klassisen kouluratsastuksen taitoa, esiintyä yleisölle ja sekä ylläpitää ja jalostaa lipizzanhevosia. Itävaltalaisille ratsastuskoulu on tunnettu ylpeydenaihe.


title: Espanjalainen ratsastuskoulu

text: Wienin Espanjalaisen ratsastuskoulun esitykset ovat erittäin suosittuja ja tunnettuja ympäri maailman. Liput näytöksiin joutuu yleensä varaamaan jo puoli vuotta etukäteen, joskin näkyvyydeltään huonoille paikoille saattaa viime tingassakin saada lippuja. Itse näytösten lisäksi voi päästä seuraamaan aamuharjoituksia, joissa hevosia koulutetaan näytöksiin.


title: Tony Burton

text: Anthony "Tony" Burton (s. 23. marraskuuta 1937 Flint, Michigan, Yhdysvallat – 25. helmikuuta 2016, Kalifornia, Yhdysvallat) oli yhdysvaltalainen näyttelijä. Hänen tunnetuimpiin rooleihinsa kuuluu Tony "Duke" Evers "Rocky"-elokuvissa. Hän on Sylvester Stallonen ja Burt Youngin kanssa ainoa, joka on näytellyt kaikissa kuudessa "Rocky"-elokuvassa. Toinen mainittava rooli oli elokuvassa "Hyökkäys poliisiasemalle 13". Burton kuoli 78 vuoden iässä.


title: Tony Burton

text: Burton suoritti tutkintonsa Northern High Schoolissa. Opiskeluvuosina hän pelasi amerikkalaista jalkapalloa ja nyrkkeili. Burton oli Michiganin osavaltion Kultaisten hanskojen omistaja eli raskaansarjan mestari ja kaksinkertainen all-state-jalkapallonpelaaja.


title: Tony Burton

text: Burton pelasi keskushyökkääjänä lukionsa joukkueessa. Vuonna 1954 hän teki kolmetoista touchdownia ja johti joukkueensa pistepörssiä. Monet hänen juoksuistaan olivat 50 jaardia tai enemmän. Hän saavutti 820 edettyä jaardia tuona vuonna ja hänen juoksunsa oli 95 jaardia.


title: Tony Burton

text: Burtonin nyrkkeilyura sisälsi raskaansarjan mestaruuden vuosina 1955 ja 1957. Hän voitti Yhdysvaltojen raskaansarjan maailmanmestaruuden vuonna 1957 ja hävisi Chicagossa mestaruusturnauksessa semifinaaleissa. Hän oli kerran tyrmännyt Lamar Clarkin joka piti hallussaan ennätystä eniten tyrmäyksiä. Niitä Clarkilla oli 44.


title: Tony Burton

text: Vuonna 1993 Burton valittiin Greater Flint Afro-American Hall of Fameen.


title: L/A Merituuli

text: L/A Merituuli on ensimmäinen Oulunsalon ja Hailuodon välisellä lauttareitillä liikennöinyt lautta-alus. Nykyisin seututiehen numero 816 kuuluva lauttareitti otettiin käyttöön keväällä 1968. Sittemmin Merituuli liikennöi pitkään Turun saaristossa yhdessä lautta-alus Replot 2:sen kanssa reitillä Korppoo–Norrskata.


title: L/A Merituuli

text: Alus rahdattiin vuonna 2014 ahvenanmaalaiselle Rederi ab.Angsgardille, joka antoi sille uuden nimen Bärö. Alus on hoitanut raskaskuljetuksia Ahvenanmaan saaristossa sekä operoinut väliaikaisena aluksena Kumlingen ja Enklingen välillä.


title: Chris Van Hollen

text: Christopher "Chris" Van Hollen, Jr. (s. 10. tammikuuta 1959) on yhdysvaltalainen demokraattisen puolueen poliitikko. Hän kuuluu varsin harvoihin Yhdysvaltain kongressissa istuviin ulkomailla syntyneisiin henkilöihin.


title: Chris Van Hollen

text: Hollen syntyi Karachissa, Pakistanissa, ja on elänyt Yhdysvaltain ja Pakistanin lisäksi Turkissa, Sri Lankalla ja Intiassa. Hänen isänsä työskenteli Yhdysvaltain ulkoministeriön palveluksessa. Van Hollen on valmistunut Harvardin ja Georgetownin yliopistoista.


title: Chris Van Hollen

text: Hollen istui vuosina 1991–1995 Marylandin edustajainhuoneessa ja sen jälkeen vuoteen 2003 Marylandin senaatissa. Hän asuu vaimonsa Katherinen sekä kolmen lapsensa – Annan, Nicholaksen ja Alexanderin – kanssa Marylandin Kensingtonissa.


title: Chris Van Hollen

text: Hollen on edustanut vuodesta 2003 Marylandia Yhdysvaltain edustajainhuoneessa. Häntä pidettiin myös mahdollisena ehdokkaana Yhdysvaltain senaattiin, mutta hän päätti olla osallistumatta vaaleihin.


title: Guise

text: Guise voi tarkoittaa ainakin seuraavia:


title: Ardahanin maakunta

text: Ardahanin maakunta (, ) on maakunta Itäisessä-Turkissa lähellä Georgian ja Armenian rajaa.


title: Ardahanin maakunta

text: Maakunnalla on pinta-alaa 5 661 km². Maakunnan pääkaupunki on Ardahan. Turkkilaisten lisäksi alueella asuu paljon kurdeja, georgialaisia ja muita vähemmistöjä.


title: Ardahanin maakunta

text: Vuoden 2015 lopussa arvioitu väkiluku oli 99 200.


title: Ardahanin maakunta

text: Ardahanin maakunta on jaettu 6 piirikuntaan.


title: Vesijärvi (Pirkanmaa)

text: Vesijärvi on Pirkanmaalla Kangasalla ja Orivedellä sijaitseva järvi.


title: Vesijärvi (Pirkanmaa)

text: Järven pinta-ala on 3 948 hehtaaria eli 39 neliökilometriä. Se on 18 kilometriä pitkä ja 7 kilometriä leveä. Järvi on muodostunut Tampereelta Kangasalan kautta Pälkäneelle jatkuvan harjujakson taakse. Vain järven lounaispäässä on avointa selkävettä, järven keskiosa on kapea ja järven koillispäässä on runsaasti suuria saaria. Järven levein kohta on Santasaaren ja Mutikkon niemen välinen 4,5 kilometrin levyinen. Leveimmästä kohdasta etelään aukeaa kahdeksan kilometriä pitkä järvenselkä. Tältä järvenselältä työntyy Vohlion saaren taakse Saappaanpohjan lahti, ja itään länteen pari kilometriä pitkä Kaukalahti. Erityinen järvenalue on Saappaanpohjan eteläpuolella oleva Lintulahti, joka jää kilometrin pituisen, mutta 100 metriä leveän, Santasaaren suojaan. Pohjoisessa oleva melkein 300 metriä leveä Mutikonsalmi yhdistää järven suurimman selän pohjoisen kapeaan järvenosaan. Salmen pohjoispuolelta alkaa länteen 2,2 kilometriä työntyvä Havisevanlahti. Sitä vastapäätä sijaitsevat Kitiniemenlahti ja Savisenlahti, jotka päättyvät Kitiniemen edustalla olevaan 200 metriä leveään salmeen. Salmen takaa aukeaa 3,5 kilometriä pitkä järvenselkä, joka päättyy Palosaareen. Se, ja alueen muut suuret saaret, rikkovat Vesijärven koillispään vesialueen sokkeliseksi saaristoksi. Saarten eteläpuolelle jää pieni Mäntysenselkä ja niiden pohjoispuolelle pitkät ja kapeat Taipaleenlahti ja Jäniänlahti, näistä edempänä sijaitsee Vanhankylänlahti, ja aivan tämän lahden perällä vielä Siitamanlahti ja Kailahti.


title: Vesijärvi (Pirkanmaa)

text: Järvessä on kartan mukaan yli 230 saarta, joista suurin osa on luotomaisia pikkusaaria. Maininnan arvoinen on järvenselän länsirannan suuntainen Santasaari, joka on osa Harjurannan, Pikonlinnan ja Levonkärjen kautta kolkevaa hajujaksoa. Samalla järvenselällä sijaitsevat myös Kissasaari, Amerikansaari, Vohlio, Pikonlinna, Selkäsaari, Selkäkarit, Majurinsaari, Aadolfinsaari, Lammasaari, Junasaaret, Kuttusaari ja Lapinsaari. Järven koillisosan alueella sijaitsee monia suuria saaria. Niitä ovat esimerkiksi Uitamonsaari, Palosaari, jolla on pituutta 2,2 kilometriä, Isosaari, Haikansaari, Viittanen, Vasikkasaari, Kalasaari ja Kottisaari.


title: Vesijärvi (Pirkanmaa)

text: Järvi on luodattu ja siitä on julkaistu syvyyskartat. Sen tilavuus on 238 miljoonaa kuutiometriä eli 0,238 kuutiokilometriä. Järven keskisyvyys on 6 metriä ja suurin syvyys on 39 metriä. Syvin kohta sijaitsee Pikonlinnan ja Santasaaren eteläkärjen edustalla . Toinen syvänne sijaitsee Pikonlinnan saaren edustalla, missä on 31 metriä syvää. Kolmas vastaava syvänne sijaitsee järven koillisosassa Palosaaren ja Isosaaren välissä, missä lukee kartassa 32 metriä. Lounaispään järvenselällä syvyydet vaihtelevat reippaasti, mutta muualla on järvessä melko matalaa. Huomattavia syvänteitä esiintyy esimerkiksi Lintulahdelta Kesomalahteen, missä sijaitsee myös syvin kohta, Vohlion pohjoispuolella, Pikonlinnan saarelta Ansiolahteen johtavalla kaarella, Havisevanlahdella sekä Isosaaren etelä- ja pohjoispuolella.


title: Vesijärvi (Pirkanmaa)

text: Järven rantaviivan pituus on 171 kilometriä, josta silmämääräisesti noin puolet on peltomaata ja loput metsämaata. Soistuneita rantoja ei esiinny juuri ollenkaan. Rannat ovat pääasiassa alavaa maastoa, mutta järvelle näkyy muutama korkeampi mäki. Järvenselän etelärannalla Tampereen ja Pälkäneen välisestä harjujaksosta erottuvat järvelle Kirkkoharju ja Kuohunharju. Myös etelämpänä oleva Keisarinharju voi näkyä järvelle. Keisarinharjun näkötorni seisoo yli 50 metriä korkeammalla ja Kirkkoharjun näkötorni on lähes 70 metriä korkeammalla kuin järvenpinta. Järven pohjoisrannalta nousee Haralanharju 85 metriä ylemmäksi. Haralanharjulla on myös näkötorni. Vastasrannalla sijaitsee Kaukavuori, joka kohoaa yli 70 metriä ylemmäksi ja loillisosassa Tollionniemellä olevat Hohkakorvenkalliot kohoavat 60 metriä vedenpintaa ylemmäksi.


title: Vesijärvi (Pirkanmaa)

text: Järven asutus on pääasiassa haja-asutusta, jonka välissä on satoja vapaa-ajan asuntoja. Järven rannoille levittäytyvät kuitenkin muutmat taajamat. Etelärannassa sijaitsee Kangasalan keskustaajama ja sen yhteydessä oleva Rikun taajama-alue. Saappaanpohjassa sijaitsee Ruutanan taajama ja Havisevanlahdella Suinulan taajama. Rannoilla sijaitsee myös useita kulmakuntia. Järven eteläisellä järvenselällä on esimerkiksi Suomatka, Keso, Soukkio, Mutikko, Päkinmäki ja Mustoo. Järven koillisosissa sijaitsevat Haviseva, Huhtala, Lihasula, Köyrä, Mäyrä, Tollionmaa, Ruokonen ja Siitama. Järven koillispää sijaitsee Oriveden kunnan puolella. Kantatie 58 seuraa Vesijärven etelärannan ja Längemäveden välisellä kannaksella ja kääntyy Vesijärven Mäntysenselän Mäyränlahdella kohti pohjoista. Naappilan ja Siitaman välinen yhdystie 14207 kulkee järven pohjoispään takana ja kääntyy Siitamasta pohjoisrantoja seuraten kohti Kangasalaa. Siitamasa sijaitsee myös Siitaman rautatieasema, joka sijaitsee Tampere–Haapamäki-rautatien varrella. Rautatie pysyttelee koko ajan Vesijärven luoteisrannasta etäällä.


title: Vesijärvi (Pirkanmaa)

text: Järven vedenpinnan korkeus on 86,9 metriä mpy. Järvi on säännöstely siten, että vedenpinnan korkeudeksi on määrätty raja-arvot 86,38 metriä ja 87,28 metriä mpy. Säännöstely hoidetaan Vääksyn kartanon voimalaitospadolla, vaikka itse voimalaa ei enää käytetä. Voimalaitospato muodostaa kaloille vaellusesteen. Järven ylivedenkorkeus on 87,23 metriä mpy. (N60) ja sen alivedenkorkeus on 86,50 metriä mpy. (N60).


title: Vesijärvi (Pirkanmaa)

text: Järvi sijaitsee Kokemäenjoen vesistössä (vesistöaluetunnus 35) Längelmäveden ja Hauhon reittien valuma-alueen (35.7) Vesijärven valuma-alueeseen (35.73), jonka Vesijärven lähialueeseen (35.731) järvi kuuluu. Valuma-alueen koko on 223 km² ja veden laskennallinen viipymä järvessä on 9,2 vuotta.


title: Vesijärvi (Pirkanmaa)

text: Järvi saa vetensä pääasiassa omalta lähialueeltaan ja kolmelta ojan valuma-alueelta. Yksi niistä on Kutemajärven valuma-alue (35.734), joka laskee Kutemajärvestä (59 ha) laskuojaansa myöten Jokijärvien ja Myllyjärven kautta Vanhakylänlahteen. Toinen on Säynäjärven–Myllyojan valuma-alue (35.733), jonka laskuoja Myllyoja laskee Säynäjärvestä (38 ha) Palosaaren edustalle Haapastenlahteen. Kolmas on Havisenjärven–Myllyojan valuma-alue (35.732), jonka laskuoja Myllyoja laskee Havisevanjärvestä (37 ha) Havisevanlahden pohjoisrantaan. Vesijärven lähialueen ojat ovat lyhyitä ja valuma-alueiltaan pieniä. Lähialueella sijaitsee 18 yli hehtaarin suuruista järveä tai lampea. Niistä huomattavimmat ovat esimerkiksi pieni Ukki (6 ha), joka sijaitsee Kirkkoharjun päässä, Likolammi (6 ha), joka muodostaa Pikonlinnassa järvenrantaan laguunin, Halimajärvi (9 ha), jonka oja laskee Lintulahteen, Mustijärvi (6 ha), joka laskee Suinulassa Havisevanlahteen, Heramaanjärvi (21 ha) ja Palojärvi (4 ha), joiden yhteinen laskuoja laskee Hepolahteen, Haukijärvi (6 ha), joka laskee Siitamanlahteen ja lopuksi Pahujärvet (15 ha), joka ovat järvenlaskussa eriytyneet kahdeksi järvialtaaksi ja ne laskevat Taipaleenlahteen.


title: Vesijärvi (Pirkanmaa)

text: Vesijärvi laskee lounaispäästään noin kaksi kilometriä pituista Vääksynjokea pitkin Längelmäveden Villikanselkään.


title: Vesijärvi (Pirkanmaa)

text: Vesijärven vesi on pohjoisosissa sameampaa kuin etelässä selkäpuolella humuksen takia. Järven kalakantoja on tutkittu parempaan vedenlaatuun tähtäävien projektien yhteydessä. Järvessä tiedetään elävän ainakin hauki, taimen, made, muikku, lahna, ahven, siika, pasuri, kiiski, kuore, sorva, kuha, salakka, särki, ankerias ja järvilohi. Siiasta ovat päätyneet saaliiksi ainakin planktonsiika, järvisiika ja harvoin myös peledsiikaa. Järveen istutetaan toistaiseksi säännöllisesti kuhaa, siikaa ja taimenta.


title: Vesijärvi (Pirkanmaa)

text: Kangasalan keskustaajama sijaitsee järven lounaispäässä ja järven länsirannalla on Haralanharjun tunnettu näköalapaikka. Kangasalan keskustan lähellä on Vesaniemen uimaranta, jossa on myös avantouintipaikka talvisin. Vääksynjoen luusuan lounaispuolella sijaitsee Kangasalan kunnan Valkamarannan uimaranta.


title: Vesijärvi (Pirkanmaa)

text: Muun muassa Vesijärvi, Längelmävesi ja Pälkänevesi ovat aiemmin kuuluneet samaan järvialtaaseen, jota kutsutaan monesti nimellä Suur-Längelmävedeksi. Sen vedenpinta oli nykyistä useita metrejä korkeammalla. Vesijärven ja Längelmäveden järvialtaita yhdisti toisiinsa Vääksynjoen laaksossa ollut Sarsansalmi. Längelmäveden ja Pälkäneveden järvialtaita yhdisti Iharinsalmi. Suur-Längelmävesi laski Sarsansalmesta alkaneen Sarsanvirran kautta Roineeseen. Tilanne muuttui dramaattisesti vuonna 1604, kun Suur-Längelmävedelle avautui uusi lasku-uoma Pälkäneveden ja Mallasveden välille. Sitä kutsutaan Kostianvirraksi ja se on Pälkäneveden nykyinen laskujoki. Kun Kostianvirta oli asettunut uomansa nykysyvyyteen, olivat Vesijärven, Längelmäveen ja Pälkäneveden vedenpinnat laskeneet useita metrejä ja sen seurauksena Sarsansalmi ja Iharinsalmi oliva maatuneet. Sarsansalmessa sijainnut Sarsanvirta kuivui myös ja Sarsansalmen paikalle kehittyi Vääksynjoki, josta Vesijärvi laski Längelmäveteen. Iharinsalmi kuivui Iharinkoskeksi, jonka kautta Längelmävesi laski Pälkäneveteen ja siitä edelleen Mallasveteen. Vesijärven reitti Vanajaveteen kulki siis Mallasveden kautta.


title: Vesijärvi (Pirkanmaa)

text: Vuonna 1830 käyttöön otetun Kaivannon kanavan sulkulaitteet rikkoutuivat kanavan porttien avauduttua. Voimalla syöksynyt vesi kulutti kanavalaitteiden perusteet ja hajotti kaikki rakennelmat. Virran voima kulutti myös kanavaa leveämmäksi kuin se oli suunniteltu, joten nykyään se on melko leveä. Tapahtumassa Längelmäveden pinta laski toista metriä, mikä johti Iharinkosken kuivumiseen. Vesijärvi laski tämän jälkeen Längelmäveden kautta Roineeseen. Roineen reitti Vanajaveteen kulkee kuitenkin Mallasveden länsiosan kautta.


title: Iman

text: Iman Abdulmajid () eli Iman (s. 25. heinäkuuta 1955 Mogadishu) on somalialais-yhdysvaltalainen malli ja näyttelijä.


title: Iman

text: Iman opiskeli Egyptissä ja myöhemmin Nairobin yliopistossa Keniassa ja hän puhuu sujuvasti viittä eri kieltä: somaliaa, arabiaa, italiaa, ranskaa ja englantia.


title: Iman

text: Iman on Yhdysvaltain ja Somalian kansalainen. Ensimmäisen kerran Iman meni naimisiin Somaliassa 18-vuotiaana, mutta liitto päättyi eroon noin vuotta myöhemmin. Yhdysvaltoihin asetuttuaan hän meni naimisiin koripalloilija Spencer Haywoodin kanssa vuonna 1977. Tytär Zulekha Haywood syntyi vuonna 1978, mutta pari otti avioeron 1987. Vuodesta 1992 lähtien hän oli naimisissa David Bowien kanssa, jonka kanssa hänellä on vuonna 2000 syntynyt tytär Alexandria Zahra Jones. Iman ja hänen perheensä asuvat Manhattanilla sekä Lontoossa.


title: Iman

text: Iman on Iman Cosmeticsin toimitusjohtaja. Hän on näyttelijänurallaan esittänyt muun muassa Martia-nimistä muodonmuuttajaa vuoden 1991 elokuvassa "Star Trek VI – Tuntematon maa". Iman on myös esittänyt Michael Jacksonin musiikkivideolla "Remember the Time" Egyptin kuningatar Nefertitiiä.


title: Maikkulan kartano

text: Maikkulan kartano on vanha kartano Oulujoen etelärannalla Maikkulan kaupunginosassa Oulussa. Vuosina 1999–2002 tehtyjen kunnostustöiden jälkeen kartano on toiminut ravintola- ja kokoustilana.


title: Maikkulan kartano

text: Tilalla on ollut asutusta jo 1600-luvun lopulla. Nykyisistä rakennuksista vanhimmat on rakennettu 1700-luvulla tilaa vuosina 1741–1752 asuttaneen Johan Maikkulan ("Maicula") mahdollisesti rakennuttamana. Tuolta ajalta peräisin ovat aittarakennus, talli ja väentupa. Nykyisen muotonsa kartanoalue sai 1800-luvulla. Päärakennuksen rakennutti kruununvouti Johan Gustaf Liljeqvist ja se valmistui 1831. Liljeqvistin kuoltua hänen leskensä Fredrika (o.s. Callmeijer) myi tilan, mutta pidätti oikeuden asua tilalla. Uusi omistaja nimismies Nordberg rakennutti Fredrikalle pienen talon jokitörmälle vuonna 1860. Talo tunnetaan nykyään Frederikan talona.


title: Maikkulan kartano

text: Kartanolla on aikojen kuluessa ollut lukuisia omistajia. 1900-luvun alkupuolella se oli Maikkulan höyryviinapolttimon ("Maikkulan Bränvinstillverkning AB") omistuksessa. Kartanon ravintolatoiminta alkoi kesällä 1959 ja loppui vappuna 1980. Vuosituhannen vaihteen kunnostustöiden jälkeen tilausravintolatoiminta alkoi uudelleen.


title: Maikkulan kartano

text: Kunnostustöiden suunnittelusta vastasivat arkkitehdit Jukka Laurila ja Antti Pihkala. Kartanon omistajille Leena ja Mikko Keisulle myönnettiin Oulun läänin rakennussuojelupalkinto, Viisikanta-palkinto, Maikkulan kartanon perinteitä kunnioittavasta perusparannuksesta vuonna 2003. Myöhemmin pihapiirin välittömään läheisyyteen on rakennettu arkkitehti Laurilan suunnittelemia uudisrakennuksia.


title: The Sentinel – salaliitto

text: The Sentinel – salaliitto on Clark Johnsonin ohjaama trilleri vuodelta 2006. Elokuvan pääosissa ovat Kiefer Sutherland, Michael Douglas, Kim Basinger ja Eva Longoria. Elokuvan budjetti oli 60 miljoonaa dollaria, ja se tuotti 78 miljoonaa.


title: Rikkanenätti

text: Rikkanenätti ("Rorippa sylvestris") on monivuotinen, keltakukkainen ristikukkaiskasvi.


title: Rikkanenätti

text: Rikkanenätti kasvaa 20–50 cm korkeaksi. Sen varsi ja lehdet ovat vaaleanvihreät, lehdet pariliuskaiset. Kukat ovat keltaiset, ja niissä on neljä soikeaa terälehteä. Kukkien halkaisija on 8–10 mm. Kasvi leviää etenkin juuren palasista. Rikkanenätti muistuttaa jonkin verran rantanenättiä ("Rorippa palustris").


title: Rikkanenätti

text: Rikkanenätti kasvaa muun muassa puistoissa, puutarhoissa, joutomailla ja tienpenkereillä.


title: Rikkanenätti

text: Rikkanenättiä pidetään aggressiivisena rikkakasvina, josta on vaikea päästä eroon.


title: Sinestro

text: Sinestro on superroisto DC Comicsin universumissa ja Vihreän Lyhdyn vihollinen. Sinestrolla on keltainen voimasormus, joka on Vihreiden Lyhtyjen ainoa heikkous. Sinestron ensiesiintyminen oli Vihreän Lyhdyn (vol. 2) numerossa 7.


title: Sinestro

text: Sinestro oli sijalla 15 IGN-sivuston vuonna 2009 laatimassa listassa kaikkien aikojen sadasta suurimmasta sarjakuvarikollisesta.


title: Sinestro

text: Universumin Vartijat aikoivat rangaista Sinestroa siirtämällä hänet antimateriaaliseen universumiin erityisesti Qwardin planeetalle. Qwardin Aseistajat vihasivat Vartijoita ja Vihreitä Lyhtyjä yhtä paljon kuin Sinestrokin, ja he liittoutuivat kostaakseen Vihreille Lyhdyille ja Universumin Vartijoille. Aseistajat loivat Keltaisen voimasormuksen joka oli Vihreiden Lyhtyjen ainoa heikkous. Sitten he lähettivät Sinestron takaisin tavalliseen universumiin, ja hänestä tuli nopeasti voimakas vastus Vihreän Lyhdyn joukoille. Kuitenkin voimakkaimmat Vihreät Lyhdyt kuten Hal Jordan pystyivät voittamaan Sinestron jokaisella kerralla.


title: Sinestro

text: Sinestro tuhosi kokonaisia sivilisaatioita ja lopulta Vihreät Lyhdyt vangitsivat hänet. Sinestro sai tuomion joukkomurhasta sekä rangaistukseksi kuoleman. Valitettavasti Vihreiden Lyhtyjen voimasormukset lakkasivat toimimasta ja Parallax-niminen olio vapautui. Hal Jordan käytti Sinestron voimasormusta, mutta se sai Parallaxin yhdistymään Jordaniin josta tuli Parallaxin keho.


title: Sinestro

text: Charlie Callas näytteli Sinestroa vuonna 1979 kahdessa noin tunnin kestoisessa TV-spesiaalissa.


title: Sinestro

text: Sinestro esiintyi vuosina 1978 ja 1983 Superystävät ja SuperFriends Hour -animaatiosarjoissa, jossa hahmon äänenä toimi Vic Perrin. Sinestro kuului Lex Luthorin johtamaan Tuomion Legioonaan.


title: Sinestro

text: Sinestro esiintyi vierailevana hahmona DC-animaatiouniversumin sarjoissa Teräsmies, Justice League, Static Shock ja Justice League Unlimited, joissa hahmon äänenä toimi Ted Levine.


title: Sinestro

text: Sarjojen aikana ei kerrottu hahmon tarkkaa taustaa eikä keltaisen voimasormuksen alkuperää, mutta Sinestron kerrottiin olleen entinen Vihreä Lyhty, joka menetti voimasormuksensa, sillä Vartijat katsoivat hänen olleen sopimaton tehtävään. Toisin kuin sarjakuvissa keltainen väri ei ollut Vihreiden Lyhtyjen heikkous animaatiosarjojen aikana, jonka vuoksi se joutui taistelemaan tosissaan saadakseen aluksi Kyle Raynerin sormuksen Teräsmies-animaatiossa ja myöhemmin John Stewartin sormuksen Justice Leaguessa. Toisin kuin sarjakuvissa Sinestro oli sarjan aikana oikeakätinen vasenkätisyyden sijaan, lisäksi hän oli huomattavasti lihaksikkaampi kuin sarjakuvaversiossa. Sinestro teki sarjan aikaNA myös yhteistyötä Gorilla Groddin kanssa, joka organisoi ryhmän nimeltä salainen yhteisö.


title: Sinestro

text: Sinestro teki yhden jakson mittaisen vierailun Duck Dodgersissa, jossa hahmon äänenä toimi John de Lancie. Jaksossa Sinestro yritti siepata kaikki Vihreät Lyhdyt, mutta Dodgers onnistui estämään aikeen, sillä hän oli vahingossa saanut haltuunsa Hal Jordanin voimasormuksen.


title: Sinestro

text: Sinestro vieraili The Batmanin jaksossa "Ring Toss", jossa hahmon äänenä toimi Miguel Ferrer. Sinestro oli hyvin pitkälti sarjakuvaversionsa näköinen ja toimi Hal Jordanin opettajana Vihreän Lyhdyn joukoissa kunnes hänestä tuli vallanhimoinen ja hänet karkotettiin.


title: Sinestro

text: Sinestro oli jaksossa paennut vankilasta ja tuli maaplaneetalle, jossa hän hyökkäsi Hal Jordanin kimppuun lentokentällä. Jordan ehti kuitenkin jo lähettää voimasormuksen Batmanille, mutta matkalle se päätyikin Pingviinille, joka käytti sormusta hyväkseen tehdäkseen pieniä rikoksia. Myöhemmin Sinestro hyökkäsi Pingviinin kimppuun kutsuen häntä tyhmäksi ja arvottomaksi sormuksen kantajaksi. Pingviini ehti lopulta antaa vastahakoisesti voimasormuksen Batmanille, joka käytti sormusta taistellakseen Sinestroa vastaan. Sinestron onneksi Pingviini oli kuluttanut voimasormuksen energiaa, jonka myötä se alkoi heiketä, eikä Batman kyennyt enää vastustamaan Sinestroa. Hetkeä myöhemmin paikalle saapunut Hal Jordan onnistui kuitenkin lataamaan voimasormuksen ja auttoi samalla Batmania kukistamaan Sinestron.


title: Sinestro

text: Victor Garber ääninäytteli Sinestroa vuonna 2009 hahmon ensimmäisessä elokuvaroolissa issa. Sinestro kuului aluksi Vihreän Lyhdyn joukkoon, mutta kyllästyi vartijoiden tapaan käsitellä voimasormusten voimanlähdettä. Hän perusti salaliiton ja yritti kukistaa vartijat. Hän tekee yhteistyötä Kanjar Ron kanssa saadakseen haltuunsa keltaisen elementin, jolla hän voisi kukistaa Vihreät Lyhdyt. Hän saa Boodikkan puolelleen ja käyttää oppipoikaansa Hal Jordania hyväkseen salatakseen suunnitelmansa.Mark Strong esittää Sinestroa vuoden 2011 elokuvassa "Green Lantern". Hän toimii Kilowogin ohella Hal Jordanin mentorina ja on aikeissa suostutella Vartijat vaihtamaan tahdon voiman pelon voimaan kukistaakseen Parallaxin.


title: Dino De Laurentiis

text: Dino De Laurentiis (8. elokuuta 1919 Torre Annunziata, Campania, Italia – 11. marraskuuta 2010 Los Angeles, Yhdysvallat) oli italialaissyntyinen elokuvatuottaja. Elokuvasivusto IMDb:n mukaan De Laurentiis tuotti vuonna 1941 alkaneen uransa aikana 160 elokuvaa. Tunnettuihin De Laurentiisin tuottamiin elokuviin kuuluvat muun muassa "Serpico – kadun tiikeri", "King Kong", "Dyyni", "Flash Gordon – iskevä salama" ja "Hannibal".


title: The Unforgiven

text: The Unforgiven on Metallican kappale ja toinen single yhtyeen nimialbumilta "Metallica".


title: The Unforgiven

text: Kesällä 1997 Metallica julkaisi kappaleen jatko-osan ”The Unforgiven II”. Vuoden 1991 versiosta on levytetty livemateriaalia Monsters Of Rock -kiertueelta albumille "". ”The Unforgiven II” on julkaistu albumilla "ReLoad". Molemmat albumit ovat myyneet yli platinalevyrajan. Syyskuussa 2008 julkaistulla "Death Magnetic" -albumilla on ”The Unforgiven III”. Kappale on myös mukana "" -pelissä.


title: Hiusmeduusa

text: Hiusmeduusa ("Cyanea capillata") on suurin tunnettu meduusalaji ("Scyphozoa"). Sen uimakellon halkaisija on useimmiten 30–60 cm, mutta suurin tavattu yksilö oli yli kaksimetrinen ja sen pyyntilonkerot 36 metriä pitkiä. Hiusmeduusa on viileiden ja kylmien Pohjois-Atlantin vesien eläin, mutta lähisukuisia ja mahdollisesti samaan lajiin kuuluvia meduusoita elää Tyynenmeren pohjoisosassa ja myös Uuden-Seelannin ja Australian eteläisillä vesillä.


title: Hiusmeduusa

text: Hiusmeduusoita esiintyy harvalukuisena Etelä-Itämeressä, mutta vain suolapulssien yhteydessä niitä on kulkeutunut Pohjois-Itämereen. Hiusmeduusa tavattiin ensi kerran Suomessa 1956 ja niitä ajautui runsaasti Suomen etelärannikolle syksyllä 1978, mutta sen jälkeen havaintoja ei ole tehty.


title: Hiusmeduusa

text: Hiusmeduusan uimakello on kahdenksanlohkoinen, ja lonkerot ovat ryhmittyneet kahdeksaan ryhmään, joissa kussakin on 70–150 lonkeroa. Toisin kuin korvameduusan, hiusmeduusan lonkeroiden kosketus voi olla ihmiselle kivulias, muttei kuitenkaan vaarallinen. Joidenkin kalojen, muun muassa valkoturskan, poikaset elävät hiusmeduusan lonkeroiden suojassa itse vahingoittumatta.


title: Betsy Palmer

text: Betsy Palmer (alk. Patricia Betsy Hrunek, 1. marraskuuta 1926 East Chicago, Indiana – 29. toukokuuta 2015 Connecticut) oli yhdysvaltalainen näyttelijä. Hän valmistui Chicagossa Illionissa sijaitsevasta DePaulin yliopistosta. Hänen puolisonsa oli vuosina 1954–1971 lastenlääkäri Vincent J. Marandino. Avioliitosta on tytär Missy (s. 1962).


title: Betsy Palmer

text: Palmer tunnetaan parhaiten Jasonin äidin roolista kauhuelokuvassa "Perjantai 13. päivä" (1980). Hän esiintyi monissa elokuvissa, televisio-ohjelmissa ja peliohjelmissa. 1950-luvun lopulla hän oli uutistoimittajana ohjelmassa "The Today Show on NBC", minkä jälkeen hän jäi television palvelukseen. Vuosina 1953–2001 hän vieraili muun muassa seuraavissa ohjelmissa:


title: Antti Kempas

text:
Antti Heikki Juhani Kempas (s. 3. lokakuuta 1980 Helsinki) on suomalainen kilpakävelijä, joka edustaa seuratasolla Keski-Uudenmaan Yleisurheilua.
Kempas on edustanut Suomea kaksissa olympialaisissa (Peking 2008 ja Lontoo 2012), MM-kilpailuissa Helsingissä 2005, Japanin Osakassa 2007 ja Korean Daegussa 2011 sekä EM-kilpailuissa Göteborgissa 2006. Arvokilpailujen paras sijoitus on 11. tila Osakan MM-kilpailuissa. Hän voitti urallaan kuusi aikuisten Suomen mestaruutta. Maaotteluissa Kempas edusti Suomea 22 kertaa.


title: Antti Kempas

text: Kempaksen ensimmäinen aikuisten SM-mitali oli 20 kilometrin kävelyn SM-hopea Kalevan kisoissa 2001 ajalla 1.38.01. Vuonna 2003 hän voitti 50 kilometrin kävelyn SM-kultaa ajalla 4.18.40. Seuraavana vuonna Kempas voitti Kalevan kisoissa 20 kilometrillä hopeaa ajalla 1.30.20 ja myöhemmin samana vuonna 50 kilometrillä SM-kultaa ajalla 4.02.15. Vuonna 2005 hän voitti sisäratojen SM-hopeaa 5 000 metrin kävelyssä ajalla 21.11,06. Kalevan kisoissa hän voitti 20 kilometrin Suomen-mestaruuden ajalla 1.28.54. Hänet valittiin Suomen joukkueeseen Helsingin MM-kisoihin, joissa hän käveli 50 kilometrillä 21:nneksi.


title: Antti Kempas

text: Kempas voitti Kalevan kisoissa 2006 SM-kultaa 20 kilometrillä. Hän kilpaili Göteborgin EM-kisoissa 50 kilometrillä, mutta keskeytti. Hän voitti 2007 sisäratojen Suomen mestaruuden 5 000 metrin kävelyssä. 20. toukokuuta 2007 Kempas alitti kävelyn Euroopan cupissa Osakan MM-kisojen 50 kilometrin kävelyn A-rajan käveltyään ennätyksekseen 3.57.59. Hän voitti Kalevan kisoissa kultaa 20 kilometrillä. Osakassa hän sijoittui 50 kilometrillä 11:nneksi ajalla 3.59.34.


title: Antti Kempas

text: Kalevan kisoissa 2008 Kempas sijoittui 20 kilometrillä hopealle niukasti Jarkko Kinnuselle hävinneenä. Pekingin 2008 olympialaisissa Kempas oli 50 kilometrillä 20:s. Hän voitti 20 kilometrin Suomen-mestaruuden Kalevan kisoissa 2010 ja oli samana vuonna toinen 30 kilometrin SM-kilpailussa. Hän sijoittui 20 kilometrillä kolmanneksi Kalevan kisoissa 2011. Daegun MM-kilpailuissa hänet hylättiin 50 kilometrin kävelyssä.


title: Eisenach

text: Eisenach on kaupunki Saksan keskiosassa, Thüringenin osavaltiossa entisessä Itä-Saksassa. Vuonna 2011 siellä oli noin 41 700 asukasta. Kaupunki tunnetaan auto- ja varaosateollisuudesta. BMW:llä ja Boschilla on kaupungissa tehtaat, ja Opel on tullut Wartburgin tehtaan tilalle.


title: Eisenach

text: Kaupungin tunnetuin nähtävyys on Wartburgin linna. Siellä on myös talo, jossa Martti Lutherin sanotaan asuneen kouluvuosinaan.


title: Eisenach

text: Kuuluisa säveltäjä Johann Sebastian Bach syntyi Eisenachissa. Siellä on nykyisin Bach-museo.


title: Nicky Shorey

text: Nicholas Robert Shorey (s. 19. helmikuuta 1981 Romford, Englanti) on englantilainen jalkapalloilija, joka edustaa Englannin Valioliigassa pelaavaa Readingia. Hän on pelipaikaltaan vasen laitapuolustaja.


title: Nicky Shorey

text: Shorey aloitti uransa harjoittelijana Leyton Orientissa vuonna 1998. Shorey murtautui edustusjoukkueeseen ja pelasi muutamia otteluita kausina 1999–2000 ja 2000–2001. Shorey herätti Readingin managerin Alan Pardewin kiinnostuksen ja 10. helmikuuta 2001 hän siirtyi 25 000:lla punnalla Royalseihin. Hän nousi nopeasti joukkueen avauskokoonpanon pelaajaksi.


title: Nicky Shorey

text: 1. elokuuta 2006 Shorey solmi Readingin kanssa vuoteen 2009 kestävän jatkosopimuksen. 5. toukokuuta 2007 Readingin fanit äänestivät Shoreyn kauden 2006–2007 toiseksi parhaaksi Reading-pelaajaksi.


title: Nicky Shorey

text: Shoreyn hyvät peliesitykset kaudella 2006–2007 takasivat Readingin fanien mielestä hänelle paikan Englannin maajoukkueessa ja he lauloivat pitkin kautta laulua "Shorey For England". Kauden kuluessa Brittimediatkin alkoivat puoltaa Shoreyn valintaa maajoukkueeseen ja hänet valittiinkin 25. toukokuuta 2007 pelattuun B-maajoukkueeseen otteluun Albaniaa vastaan. Shorey oli ottelun aloituskokoonpanossa ja hänet vaihdettiin kentältä pois 73. minuutilla. Englanti voitti Burnleyn kotistadionilla Turf Moorilla pelatun ottelun maalein 3–1. Elokuussa 2008 Shorey siirtyi kolmivuotisella sopimuksella Aston Villaan. Elokuussa 2010 hän siirtyi West Bromwichiin. Heinäkuussa 2012 Shorey vaihtoi Readingiin, jota oli edustanut aiemmin vuosina 2001–2008.


title: Nicky Shorey

text: Päävalmentaja Steve McClaren valitsi Shoreyn maajoukkueeseen kesäkuun 2007 alussa pelattuihin ystävyysotteluun Brasiliaa vastaan ja EM-karsintaotteluun Viroa vastaan. Debyyttinsä hän teki 1. kesäkuuta 2007 Wembleylla pelatussa 1–1 tasapeliin päättyneessä Brasilia-ottelussa, jossa hän pelasi täydet 90 minuuttia.


title: Sissiradisti

text: Sissiradisti on viestintään erikoistunut sissi- ja tiedustelualiupseeri.


title: Sissiradisti

text: Suomen Puolustusvoimat kouluttaa varusmiehiä sissiradistin tehtäviin Jääkäriprikaatissa, Kainuun prikaatissa, Karjalan prikaatissa, Porin prikaatissa sekä Utin jääkärirykmentissä. Lisäksi Rajavartiolaitos kouluttaa sissiradisteja Lapin rajavartioston ja Pohjois-Karjalan rajavartioston Rajajääkärikomppanioissa sekä Erikoisrajajääkärikomppaniassa.


title: Sissiradisti

text: Sissiradistin palvelus kestää 347 vuorokautta. Koulutukseen kuuluu viestikoulutusta kuten sähkötystä eli morsetusta, sekä sissikoulutusta, joka sisältää monipuolista asekoulutusta ja erämiestaitoja. Kriisiaikana sissiradistit huolehtivat kauimpana omista joukoista liikkuvien sissi- ja tiedustelupartioiden viestiyhteyksistä käyttäen HF-taajuuksilla toimivia radioita.


title: Sissiradisti

text: Sissiradistien erikoistaito on sähkötys, joka on luotettava tapa kommunikoida satojenkin kilometrien päähän. Sähkötystä on myös hyvin vaikea jäljittää ja häiritä. Sähkötystaidon saavuttaminen vaatii ahkeraa harjoittelua, saavutetun taidon säilyttäminen ei kuitenkaan edellytä säännöllistä harjoittelua, vaan pitkänkin tauon jälkeen kerran opittu taito palautuu lyhyessä ajassa. Nykyaikaiset viestivälineet mahdollistavat myös digitaalisten lähetelajien käytön, mutta käsisähkötys on edelleen käytössä varamenetelmänä.


title: Sissiradisti

text: Sissiradistien koulutusta pidetään yhtenä puolustusvoimain uuvuttavimmista, johtuen mm. raskaista sissiharjoituksista, joihin usein yhdistetään viestintäharjoittelua. Seurauksena on usein tavallista raskaampi rinkka sekä muita sissejä vähäisemmät yöunet. Päästäkseen sissiradistiksi hakijan on läpäistävä vaativat rytmi- ja kuntotestit.


title: Sissiradisti

text: Reservin sissiradistien järjestö on Sissiradistikilta ry, joka järjestää mm. vapaaehtoista koulutusta reserviläisille.


title: Risti ja liekki

text: Risti ja liekki on vuonna 1957 valmistunut mustavalkoinen suomalainen elokuva, jonka on ohjannut Armand Lohikoski. Se pohjautuu alkujaan virolaiseen kansantarinaan, josta Larin-Kyösti on kirjoittanut runon "Valkea neitsyt" (kokoelma "Uusia balladeja ja legendoja", 1934). Runon pohjalta Hilve ja Veli Mustosen kirjoittivat kuunnelman "Ristinlähde" ja muokkasivat siitä elokuvan käsikirjoituksen. Elokuva on tyypiltään harvinainen Lohikosken ohjausten joukossa, sillä hän pääsi tekemään lähinnä Pekka Puupää -tyyppisiä elokuvia.


title: Risti ja liekki

text: Yleisömenestys oli vähäinen, mutta tuotantokustannukset olivat korkeat linnalavastusten sekä rekvisiitan ja puvustuksen vuoksi.


title: Risti ja liekki

text: Elokuvan tapahtumien ajankohta on 1500-luvun alkupuoli, jolloin uskonpuhdistus valtaa alaa Suomessa. Kalparitari Gideoninpoika kohtaa Mirjam Raakelintyttären ja rakastuu tähän. Kuoropojaksi naamioitunut Mirjami paljastuu, sillä myös munkki Rasmus haluaa Mirjamin itselleen. Rasmus paljastaa naamioituneen Mirjamin, joka tuomitaan kuolemaan muuraamalla elävältä kivimuurin sisälle.


title: Risti ja liekki

text: Aikalaisarvioissa Fagerin lavastus, Raichin kuvaus ja Pylkkäsen musiikki saavat kiitosta, ja niiden ansiosta elokuva ei olekaan täydellinen pannukakku, toteaa Heimo Kallio (Uusi Aura).


title: Risti ja liekki

text: Myöhemmin 2000-luvulla televisioesityksen yhteydessä erään kriitikon mukaan elokuva on suomalaisten historiallisten elokuvien joukossa poikkeus, sillä sen tapahtuma-aika ei ole 1800-luvun lopulta eteenpäin vaan se sijoittuu 1500-luvulle uskonpuhdistuksen aikaan. Laadultaan se on "taattua studiokauden romanttista huttua", eikä Puupää-ohjaaja Lohikoski ole ihan omassa lajissaan. Pertti Avolan mielestä elokuvan toteutus on tahattoman hölmö.


title: White Zone

text: White Zone on Hawkwindin "Psychedelic Warriors"-nimikkeellä julkaistu albumi vuodelta 1995.


title: White Zone

text: Albumi keskittyy yksinomaan elektroniseen instrumentaalimusiikkiin ja yhtyeestä tutut hard rock-vaikutteet loistavat poissaolollaan, mikä selittänee myös nimenmuutoksen. Kitaraa albumilla kuullaan hyvin vähän. Vaikutteita on haettu tekno-, ambient- ja rave-musiikista.


title: White Zone

text: Albumin kappaleet ovat ylijäänyttä materiaalia vuoden 1993 "It Is The Business Of The Future To Be Dangerous"- ja vuoden 1994 "The Business Trip"-albumeiden studiosessioista. Levyltä löytyvä "Love In Space" on eri kappale kuin myöhemmin julkaistu samanniminen kappale.


title: White Zone

text: Atomhenge on julkaissut albumista remasteroidun version vuonna 2010.


title: Tayna Lawrence

text: Tayna Lawrence (s. 17. syyskuuta 1975) on jamaikalainen pikajuoksija.


title: Tayna Lawrence

text:
Lawrence voitti Sydneyn olympialaisissa 2000 olympiapronssia 100 metrin juoksussa ajalla 11,18. KOK:n päätöksellä pronssi muutettiin myöhemmin hopeaksi Marion Jonesin jäätyä kiinni dopingista.
Hän oli samoissa kisoissa mukana Jamaikan joukkueessa, joka voitti 4 x 100 metrin viestijuoksussa olympiahopeaa. Seuraavana vuonna hän kilpaili Lissabonin sisäratojen MM-kisoissa, mutta karsiutui 60 metrin juoksun välierissä. Vuonna 2002 Lawrence juoksi GP-finaalissa kolmanneksi ajalla 10,99 sekä yleisurheilun maailmancupissa toiseksi. Lawrence voitti olympiakultaa Ateenan olympialaisissa 2004 4 x 100 metrin viestissä.


title: Ismael

text:
Ismael oli Vanhassa testamentissa Abrahamin vanhin poika, jonka Abraham sai orjattarensa Hagarin kanssa. Abrahamin vaimo Saara ei pysty saamaan lasta ja hän antaa egyptiläisen orjattarensa Hagarin Abrahamille.
Vanhan testamentin mukaan enkeli käski Hagaria antamaan pojalleen nimen Ismael, joka tarkoittaa ’Jumala kuulee’ (1. Moos. 16:11). Hagarilla oli hätä, koska hän oli Saaraa paossa. Enkeli sanoi vielä: ”Poikasi on oleva kuin villiaasi, hänen kätensä on kaikkia vastaan, ja kaikkien käsi on häntä vastaan, aina hän on oleva vastakkain kaikkien veljiensä kanssa.” (1. Moos. 16:12.)


title: Ismael

text: Myöhemmin Hagar ja Ismael karkotettiin kodistaan, kun Saara oli synnyttänyt pojan, Iisakin. Samalla kuitenkin ennustettiin, että myös Ismaelin jälkeläisistä kehittyy suuri kansa kuninkaineen. Raamatun kertomus luetteleekin 12 Ismaelin poikaa ja kertoo heidän olleen heimopäälliköitä. Arkeologit eivät ole löytäneet selviä todisteita tästä valtakunnasta.


title: Ismael

text: Ismaelin jälkeläisinä pidetyt "ismaelilaiset" olivat pohjoisarabialainen beduiiniheimo, josta on muutamia mainintoja myös Vanhan testamentin myöhemmissä kohdissa. Myöhempinä aikoina sekä juutalainen että islamilainen perinne ovat pitäneet Ismaelia muidenkin arabien kantaisänä. Sen takia Ismael on muslimeille erityisen tärkeä hahmo ja yksi islamin profeetoista. Ismaelia pidetään islamissa myös Muhammadin esi-isänä.


title: Ismael

text: Muslimien käsityksen mukaan Jumalan käsky uhrata "ainokainen poikansa", jonka nimeä ei mainita Koraanissa, voi viitata vain Ismaeliin (arab. Ismail), eikä nuorempaan velipuoleen Iisakiin (arab. Ishaq) joka nimi mainitaan Raamatussa. Muslimien mielestä Iisakin maininta uhrauksen yhteydessä on juutalaisten lisäys, koska heidän taas katsotaan periytyvän Iisakista. Lisäksi muslimit katsovat väitteen siitä että Hagar (arab. Hajira) oli orja, olevan loukkaava ja hänen katsotaan olevan Abrahamin toinen vaimo, joka oli ollut jonkinlaisessa palvelijan asemassa.


title: Miami Fusion

text: Miami Fusion oli yhdysvaltalainen jalkapalloseura, jonka joukkue pelasi Major League Soccerissa vuosina 1998–2001. Fusion ja toinen floridalaisseura Tampa Bay Mutiny lopettivat toimintansa kannattamattomuuden vuoksi liigan päätöksellä kauden 2001 jälkeen.


title: Miami Fusion

text: Fusion menestyksekkäin kausi MLS:ssä oli sen viimeinen kausi 2001, jolloin se voitti liigan runkosarjan ja ylsi pudotuspeleissä välieriin. Seuran hondurasilaishyökkääjä Álex Pineda Chacón valittiin kaudella 2001 liigan arvokkaimmaksi pelaajaksi. Cup-kilpailu U.S. Open Cupissa Fusion oli loppuottelun häviävänä osapuolena vuonna 2000.


title: Miami Fusion

text: Fusionin kotipaikka oli eteläisen Floridan suurimmasta kaupungista Miamista noin 40 kilometriä pohjoiseen sijaitseva Fort Lauderdale. Se pelasi kotiottelunsa Lockhart Stadiumilla.


title: Weird Tapes 1–8

text: Weird Tapes on kahdeksanosainen kokoelma Hawkwindin live- ja demonauhoituksia. Dave Brock kokosi materiaalin omista arkistoistaan ja ne julkaistiin Hawkwindin fan clubin kautta kasetteina vuosina 1980–1983. 2000-luvulla Voiceprint-yhtiö julkaisi nauhat CD-versioina. Kansissa olevat merkinnät kappaleiden nauhoituspaikoista ovat joissain tapauksissa virheellisiä.


title: Maria II

text: Maria II voi tarkoittaa ainakin seuraavia:


title: Kokeellinen fysiikka

text: Kokeellinen fysiikka on fysiikan ala, jossa tehdään fysikaalisia kokeita tiedon keräämiseksi vastakohtana teoreettiselle fysiikalle, jossa tutkitaan teorioita.


title: Kokeellinen fysiikka

text: Kokeellisia fyysikoita ovat olleet muiden muassa Galileo Galilei, Michael Faraday, Ernst Mach, Ernest Rutherford, Wilhelm Conrad Röntgen, Antoine Henri Becquerel, Marie Curie, John William Strutt, Sir Joseph John Thomson, Max von Laue, William Lawrence Bragg, Albert Abraham Michelson, Robert Andrews Millikan, Sir Chandrasekhara Venkata Raman, Enrico Fermi, Ernest Orlando Lawrence, William Bradford Shockley ja John Bardeen.


title: The Text of Festival

text: The Text of Festival on Hawkwindin kokoelmalevy joka sisältää BBC-esiintymisiä vuosilta 1970 ja 1971 sekä livemateriaalia vuodelta 1971. Albumi on julkaistu ilman virallista lupaa yhtyeeltä tai BBC:ltä ja sen äänenlaatu on heikkotasoinen. Albumista on olemassa lukuisia CD-versioita eri nimikkeillä.


title: The Text of Festival

text: Levy 1:Levy 2:


title: Eugen Savoijilainen

text: Eugen Savoijilainen, myös nimellä Savoijin prinssi Eugen (, , ) (18. lokakuuta 1663 Pariisi – 21. huhtikuuta 1736 Wien) oli ranskalainen marsalkka, joka palveli Itävallan armeijassa. Hän on keisarillisen armeijan historian merkittävimpiä komentajia.


title: Eugen Savoijilainen

text: Eugen Savoijilaisen kuuluisia sukulaisia olivat pikkuserkku Savoijin herttua Kaarle Emanuel II sekä serkut Baden-Badenin kreivi Ludvig Wilhelm ja Ranskan marsalkka Louis Joseph Vendôme.


title: Eugen Savoijilainen

text: Eugen jätti Ranskan hovin vuonna 1683 seuratakseen veljeään Louisia Itävallan armeijan palvelukseen. Aluksi hän sai ratsuväkirykmentin komentajuuden ja otti 1683 osaa Wienin taisteluun, Budan valtaukseen ja Belgradin piiritykseen.


title: Eugen Savoijilainen

text: Yhdeksänvuotisen sodan aikana Eugen oli ratsuväen kenraali Itävallan armeijassa Italiassa vuosina 1690–1693. Italian armeijan komentaja hänestä tuli vuonna 1694.


title: Eugen Savoijilainen

text: Vuosina 1697–1699 Eugen oli Unkarin armeijan komentaja ja voitti turkkilaiset Zentan taistelussa 1697 (turkkilaiset kärsivät 30 000 miehen tappiot Savoijin tappioiden ollessa 300), mikä johti Itävallalle suotuisaan Karlowitzin rauhaan vuonna 1699.


title: Eugen Savoijilainen

text: Espanjan perimyssodan sytyttyä Eugen toimi Pohjois-Italiassa operoivan armeijan komentajana vuosina 1701–1707. Hän oli menestyksekäs ja voitti maahan tunkeutuneet ranskalaiset Caprin (1701), Chiarin (1701) ja Luzzaran (1702) taisteluissa. Lisää menestystä tuli, kun hän voitti yhdessä John Churchill Marlboroughin kanssa ranskalaiset Blenheimin taistelussa 1704. Seuraavat kolme vuotta Eugen operoi taas Italiassa, jossa kärsi tappion serkulleen Vendômelle Cassanon taistelussa, mutta voitti ratkaisevamman Torinon taistelun 1706, jonka jälkeen Ranskan kuningas Ludvig XIV veti armeijansa pois Italiasta.


title: Eugen Savoijilainen

text: Eugen siirtyi taistelemaan Flanderiin, jossa hän yhdisti taas voimansa Marlboroughin kanssa. Yhdessä he voittivat Oudenaarden ja Malplaquetin taistelut. Marlboroughin ja Eugenin menestys päätti Espanjan perimyssodan vuonna 1714 Itävallalle edulliseen Rastattin rauhaan, jossa Itävalta sai Espanjalta nykyisen Belgian. Eugenista tehtiin uuden alueen, Itävallan Alankomaiden kuvernööri, mutta hän palasi Itävallan armeijan johtoon sodassa turkkilaisia vastaan (1716–1718), jossa voitti Peterwardeinin taistelun 1716 ja valtasi Belgradin 1717. Menestys johti Passarowitzin rauhaan, jossa Itävalta sai Pohjois-Serbian.


title: Eugen Savoijilainen

text: Eugenin viimeiseksi sodaksi jäi Puolan perimyssota vuosina 1733–1735.


title: Prinssi Eugen

text: Prinssi Eugen voi tarkoittaa seuraavia:


title: Kitula (Hamina)

text: Kitula on kylä Haminan pohjoisosissa. Se kuului entiseen Vehkalahden kuntaan, joka liitettiin Haminan kaupunkiin vuoden 2003 alussa. Kylä sijaitsee Kannusjärven kylän ja järven pohjoispuolella Vehkajoen vesistöalueen latva-alueella.


title: Pat O’Connor

text: Pat O'Connor (9. lokakuuta 1928 North Vernon, Indiana – 30. toukokuuta 1958 Indianapolis, Indiana) oli yhdysvaltalainen kilpa-ajaja. Hän menehtyi 15 auton ketjukolarissa 1958 Indianapolis 500 -kilpailun ensimmäisellä kierroksella vakavaan päävammaan, kun hänen autonsa pyörähti katolleen ja syttyi tuleen.


title: Pat O’Connor

text: Koska Indianapolis 500 oli osa Formula 1 -sarjaa vuosina 1950-60, ja O'Connor osallistui kisaan viidesti tuona aikana, jäi hänen tilastoihinsa viisi F1-starttia ja yksi paalupaikka. Vuosi 1958 oli Formula 1:lle synkkää aikaa, sillä O'Connorin lisäksi kaudella menehtyivät Luigi Musso, Peter Collins ja Stuart Lewis-Evans.


title: Pat O’Connor

text: Yhdysvalloissa O'Connor oli tunnettu sprinttiautoluokista, sekä IndyCar-sarjasta, jonka muutaman osakilpailun hän oli voittanut. O'Connor valittiin Yhdysvaltojen National Sprint Car Hall of Fameen 1995.


title: Agnes Sjöberg

text: Agnes Hildegard Sjöberg (15. marraskuuta 1888 Kauhajoki – 21. elokuuta 1964 Seinäjoki) oli suomalainen eläinlääkäri. Hän valmistui eläinlääkäriksi ensimmäisenä naisena Euroopassa ja todennäköisesti ensimmäisenä naisena maailmassa väitteli eläinlääketieteen tohtoriksi. Sjöberg toimi uransa aikana Someron ja Närpiön kunnaneläinlääkärinä ja piti pitkään yksityisvastaanottoa. Sjöberg joutui kollegojen ennakkoluulojen ja syrjinnän kohteeksi, ja hänen pioneerityönsä naiseläinlääkärinä tunnustettiin vasta paljon hänen kuolemansa jälkeen.


title: Agnes Sjöberg

text: Agnes Sjöbergin vanhemmat olivat Johan B. Sjöberg ja Karin Norrgård. Vanhemmilla oli Kauhajoella edistyksellinen mallitila, jossa oli muun muassa karjanhoitokoulu ja mansikkaviljelmiä. Agnes kävi ensin koulua kotona kotiopettajattaren johdolla ja vuosina 1900–1905 Vaasan ruotsalaista tyttökoulua. Hän olisi halunnut jatkaa ylioppilaaksi, mutta isänsä vastustuksen takia hän jatkoi opintoja Vaasan talouskoulussa. Valmistuttuaan hän hoiti vanhempiensa taloutta kolme vuotta, minkä jälkeen isä taipui ja antoi tyttärensä lukea ylioppilaaksi. Agnes Sjöberg suoritti ylioppilastutkinnon yksityisoppilaana 1911 Kuopion ruotsalaisesta yhteiskoulusta.


title: Agnes Sjöberg

text: Jo lapsena Sjöberg oli haaveillut eläinlääkärin ammatista. Hän oli seurannut kotitilansa karjanhoitokoulun opetusta ja tutustunut muun muassa karjan anatomiaan. Tätinsä avulla hän pääsi Huittisten piirieläinlääkärin John Engdahlin avustajaksi seuraamaan eläinlääkärin työtä. Harjoittelujakson päätteeksi tohtori Engdahl tunnusti olleensa ennakkoluuloinen mutta suositteli hänelle alan opintoja. Engdahlin suosituksesta Sjöbergille luvattiin opiskelupaikka Zürichin yliopistosta. Perillä Sveitsissä hän kuitenkin joutui pettymään, sillä vallankumouksellisten pelossa yliopisto oli juuri kieltänyt Venäjän kansalaisia – siis myös suomalaisia – opiskelemasta yliopistossa.


title: Agnes Sjöberg

text: Sjöberg sai kuitenkin Zürichin yliopistosta suosituskirjeen, jonka avulla hän pääsi aloittamaan eläinlääketieteen opinnot Saksassa Dresdenin yliopistossa syksyllä 1911. Naisopiskelija otettiin opiskelemaan koemielessä 300 miesopiskelijan joukkoon. Dresdenissä oli samaan aikaan kolmisenkymmentä muuta suomalaista eläinlääkäriopiskelijaa, jotka suhtautuivat vihamielisesti Sjöbergiin. Painostuksen takia ja päästäkseen eroon muista suomalaisopiskelijoista Sjöberg siirtyi seuraavana vuonna opiskelemaan Berliinin yliopistoon, jossa suomalaisopiskelijoita oli vain muutama. Vuonna 1913 Sjöberg anoi yliopistolta lupaa suorittaa eläinlääketieteen kandidaatin tutkinnon. Sjöbergin sukupuoli aiheutti jälleen ongelmia, sillä yliopiston sääntöjen mukaan vain miespuolinen ylioppilas saattoi suorittaa tutkinnon. Asia meni ministeriötasolle saakka, ja kesällä 1913 annettiin virallinen pätös siitä, että myös naisylioppilas saattoi Saksassa valmistua eläinlääkäriksi.


title: Agnes Sjöberg

text: Ensimmäisen maailmansodan syttyminen vuonna 1914 viivästytti Agnesin valmistumista kevääseen 1916. Sodan aikana hän kuitenkin saattoi työskennellä yliopiston eläinklinikalla miesten ollessa rintamalla. Valmistuttuaan hän ryhtyi tekemään väitöskirjaa ja väitteli Leipzigissa vuonna 1918. Väitöskirjan otsikko oli "Klinische und chemisch-mikroskopische Untersuchungen des Augensekretes der Pferde".


title: Agnes Sjöberg

text: Samana vuonna kun Sjöberg väitteli tohtoriksi, hän palasi Suomeen. Hän oli kunnaneläinlääkärinä ensin Somerolla 1918–1920 ja sitten Närpiössä 1920–1923. Vuonna 1923 hän lähti jälleen ulkomaille lisäoppia saamaan, ensin Lontooseen, sitten Yhdysvaltoihin ja lopulta Saksaan sekä Itävaltaan. Matkansa aikana hän tutustui alan kouluihin ja klinikoihin, teki töitä sekä harjoitti tutkimusta. Matkan tuloksena oli uusi tutkielma märehtijöiden loisista. Suomeen Sjöberg palasi jälleen 1926. Hänellä oli ensin yksityiseläinlääkärivastaanotto Kauhajoella 1926–1932 ja sen jälkeen Kurikassa 1932–1935. Toimittuaan Ilmajoella lihantarkastajana vuosina 1935–1938 hän lopulta asettui Seinäjoelle, jossa hänellä oli oma eläinklinikka vuosina 1938–1955.


title: Agnes Sjöberg

text: Asiakkaiden keskuudessa Sjöberg oli pidetty, mutta monien eläinlääkärikollegojen kanssa välit olivat huonot. Hän riitaantui jo uransa alkuaikana Eläinlääkäriliiton pitkäaikaisen puheenjohtajan ja maatalousministeriön eläinlääkintäosaston eläinlääkintäneuvoksen Rainer Steniuksen kanssa. Eläinlääkäriyhdistyksen kunnianeuvoston syytettyä Sjöbergiä epäkollegiaalisesta mainonnasta hän erosi katkerana yhdistyksestä.


title: Agnes Sjöberg

text:
Suomen Kuvalehden uutisessa ihasteltiin vuonna 1918:
Sjöbergin pioneerityö naiseläinlääkärinä tunnustettiin vasta paljon hänen kuolemansa jälkeen. Helsingin Viikissä eläinlääketieteellisen tiedekunnan alueella on ollut Agnes Sjöbergin katu vuodesta 2001, ja Kauhajoella on hänen mukaansa nimetty Sööpärintie.


title: Agnes Sjöberg

text: Agnes Sjöberg meni naimisiin vuonna 1928 Veikko Klaavun kanssa. Lyhyeksi jääneestä avioliitosta hänellä oli kaksospojat, jotka hän kasvatti yksin.


title: Gregory Itzin

text: Gregory Itzin (s. 20. huhtikuuta 1948) on Emmy-ehdokkaana ollut yhdysvaltalainen näyttelijä.


title: Gregory Itzin

text: Gregory Itzin on esiintynyt useimmiten erilaisissa yhdysvaltalaisissa televisiosarjoissa, ja hänen ensimmäinen roolinsa oli Valkoisen talon matkailijaopas draamasarjassa "Backstairs at the White House". Myöhemmin Itzinillä on ollut vähäisiä rooleja monissa tunnetuissa sarjoissa, mukaan lukien "Charlien enkelit", "Beverly Hills 90210", "Ihmemies MacGyver", "Teho-osasto", "C.S.I.", "West Wing" ja "Amyn lailla". Hän on myös esiintynyt muutamissa elokuvissa, mukaan lukien "Hei, me lennetään!", "Pelkoa ja inhoa Las Vegasissa", "Evoluutio" ja "Adaptation. Minun versioni".


title: Gregory Itzin

text: Uransa aikana Itzin on esittänyt peräti viittä "Star Trek" -hahmoa: "ssa" Ilon Tandro ja Hain, "issa" tohtori Dysek sekä "ssa" kapteeni Sopek ja amiraali Black.


title: Gregory Itzin

text: Vuonna 2005 Itzin teki FOX-televisiokanavan kanssa sopimuksen siitä, että hän esiintyisi jännityssarja "24":n neljännellä tuotantokaudella varapresidentti Charles Loganina. Kun myöhemmin sarjassa hahmosta tuli Yhdysvaltain presidentti, Itzinin rooli sarjassa kasvoi ja hän oli vuonna 2006 Emmy-ehdokkaana parhaasta sivuosaroolista. Alun perin Itzin oli yrittänyt saada itselleen roolihahmoa jo "24":n toiselta tuotantokaudelta, mutta kyseisen kauden kuvauksissa hän kohtasi sarjan tuottaja Jon Cassarin, joka lupasi järjestävänsä Itzinille tärkeän sivuosaroolin neljännellä tuotantokaudella.


title: Malcolm X (elokuva)

text: Malcolm X on vuonna 1992 ensi-iltansa saanut draamaelokuva, joka kertoo mustien ihmisoikeustaistelija Malcolm X:stä. Elokuvan on ohjannut Spike Lee ja pääosassa on Oscar-ehdokkuudenkin roolistaan saanut Denzel Washington. Spike Lee on maininnut, että "Malcolm X" on hänen suosikkiohjauksensa, "Do the Right Thingin" ohella.


title: Malcolm X (elokuva)

text: Malcolm Little oli nuorena pikkurikollinen ja hän halveksi omaa kulttuuriaan ja rotuaan. Malcolm tutustuu vankilassa afroamerikkalaiseen vapautusaatteeseen ja islamin uskoon. Hänen vapautuessa vankilasta hänestä tulee Malcolm X, kuuluisa radikaalijohtaja joka kannusti mustia nousemaan valkoisia sortajia vastaan.


title: Malcolm X (elokuva)

text: Elokuva valittiin vuonna 2010 Yhdysvaltojen kongressin kirjaston National Film Registryyn, johon kootaan esteettisesti, historiallisesti tai kulttuurisesti merkittäviä amerikkalaiselokuvia. "The New York Timesin" kriitikot valitsivat "Malcolm X:n" vuonna 2004 yhdeksi kaikkien aikojen tuhannesta parhaasta elokuvasta maailmassa.


title: Hans Rahner

text: Hans Rahner (28. maaliskuuta 1905 Wien – 1. syyskuuta 2008 Bad Segeberg) oli itävaltalainen säveltäjä ja pianisti. Rahner tuli tunnetuksi varsinkin elokuvamusiikistaan. Hän asui Saksan Norderstedtissa ja toimi yli 100-vuotiaanakin baaripianistina.


title: Hans Rahner

text: Rahner oli näyttelijä Herta Staalin ensimmäinen aviomies.


title: Red planet – punainen planeetta

text: Red planet – punainen planeetta ("Red Planet") on vuonna 2000 ensi-iltansa saanut Antony Hoffmanin ohjaama tieteiselokuva. Elokuvan pääosissa esiintyvät Val Kilmer, Carrie-Anne Moss ja Tom Sizemore.


title: Red planet – punainen planeetta

text: Elokuvassa eletään vuotta 2050, ja Maan asukkaat ovat kuolemaisillaan. Ihmiset yrittävät epätoivoisesti löytää pelastautumiskeinon ja katseet kohdistuvat Marsiin, josta suunnitellaan siirtokuntaa ihmisille. Pieni ryhmä lähetetään tutkimaan Marsia, mutta matkalla ilmenee ongelmia. Monitoimirobotti AMEE muuttuu tappajakoneeksi toimintavirheen seurauksesta, ja aikoo tuhota koko miehistön. Miehistön jäseniä odottaa yllätys myös Marsin pinnalla, sillä planeetta on kaukana asumattomasta.


title: Taalat taskuun, Dick & Jane

text: Taalat taskuun, Dick & Jane ("Fun with Dick and Jane") on vuonna 2005 valmistunut komediaelokuva. Elokuvan on ohjannut Dean Parisot ja pääosissa ovat Jim Carrey ja Téa Leoni. Elokuva on uudelleenfilmatisointi vuoden 1977 elokuvasta "Mitäs me ryöstäjät" ("Fun with Dick and Jane"). Elokuvan nimi viittaa lasten "Dick and Jane" -lukukirjoihin.


title: Taalat taskuun, Dick & Jane

text: Elokuva kertoo perheenisä Dickistä, joka työskentelee Globodyne Corporationin tiedotusjohtajana, mutta yllättäen hän saa potkut. Hämmentyneenä hän lupaa vaimolleen Janelle, että hän saa uuden työpaikan nopeasti. Mutta kuukausia myöhemmin Dick on edelleen työtön ja pariskunta tarvitsee kipeästi rahaa. He näkevät ryöstelyn viimeiseksi mahdollisuudekseen. Elokuvan eräässä kohtauksessa soi suomalaisen Daruden kappale Sandstorm.


title: Alice Babs

text: Hildur Alice ”Babs” Sjöblom, o.s. Nilson (26. tammikuuta 1924 Kalmar, Ruotsi – 11. helmikuuta 2014) oli ruotsalainen laulaja ja näyttelijä. Hänestä tuli vuonna 1958 Ruotsin ensimmäinen edustaja Eurovision laulukilpailussa, jossa hänen esittämänsä laulu ”Lilla stjärna” sijoittui neljänneksi.


title: Alice Babs

text:
Babs tulkitsi paljon jazzmusiikkia ja teki 1960-luvulla yhteistyötä Duke Ellingtonin kanssa. Hän sai vuonna 1972 hovilaulajan arvonimen. Hän levytti kaikkiaan noin 800 kappaletta.
Babs vietti vanhuudenpäiviään Espanjassa. Hänen tyttärensä on laulaja Titti Sjöblom.


title: Alice Babs

text: Alice Babs kuoli 90-vuotiaana helmikuussa 2014. Hän oli sairastanut pitkään Alzheimerin tautia.


title: Kari Södö

text:
Kari Södö (s. 24. lokakuuta 1963 Borås, Ruotsi) on oululainen kuvataiteilija.
Södö opiskeli kuvataidetta Kankaanpään taidekoulussa 1993-1996, ja debytoi kuvataiteilijana vuonna 1997. Uransa alkuvaiheessa lähinnä taidegrafiikkaan keskittynyt Södö on töissään yhä enemmän siirtynyt kollaasien ja kuvanveiston pariin ja työstänyt maalattuja puuveistoksia ja reliefejä. Södön teokset ovat rönsyilevän visuaalisia, ja niissä on usein viittauksia alkuperäiskansojen taiteeseen. Södö yhdistelee näyttelyissään teoksiinsa myös ääntä.


title: Kari Södö

text: Södö on toiminut Oulun taiteilijaseuran varapuheenjohtajana vuosina 1999-2000 ja puheenjohtajana vuosina 2000-2002.


title: Kari Södö

text: Södö harrastaa musiikkia: hän on jäsenenä Huutajat-mieskuorossa ja basistina Garbo-yhtyeessä.


title: Moon Geun-young

text: Moon Geun-young (문근영, s. 6. toukokuuta 1987 Gwangju) on eteläkorealainen näyttelijä.


title: Jyrki Poussu

text: Jyrki Poussu (s. 1. kesäkuuta 1960 Murtovaara, Kuusamo) on oululainen kuvanveistäjä ja kuvataiteilija.


title: Jyrki Poussu

text: Poussu opiskeli Limingan taidekoulussa vuosina 1976-1977 ja 1983-1984, ja Lahden taideinstituutissa vuosina 1984-1988. Poussu on tunnettu värikkäistä, voimakkailla graafisilla ornamenteilla kuvioiduista puureliefeistään ja -veistoksistaan.


title: Jyrki Poussu

text: Poussu on Taidemaalariliiton ja Oulun taiteilijaseura 63:n jäsen. Poussu on Kuvataidejärjestöjen liiton hallituksen jäsen vuodesta 2004 ja vuodesta 2005 hänet on valittu sekä Suomen Taiteilijaseuran, että Taidemaalariliiton edustajistoon . Poussu on toiminut Oulun taiteilijaseura 63:n hallituksen jäsenenä 1989-1991, varapuheenjohtajana 2002-2003 ja puheenjohtajana vuodesta 2003.


title: Suomen Taiteilijaseura

text: Suomen Taiteilijaseura on vuonna 1864 perustettu valtakunnallinen kuvataiteen vaikuttaja- ja asiantuntijajärjestö. Seuran muodostavat keskeiset kuvataidealan taiteilijajärjestöt. Kaikkiaan seuran piirissä on noin 3 000 ammattikuvataiteilijaa.


title: Suomen Taiteilijaseura

text: Alkuvaiheessaan Suomen Taiteilijaseura oli yhteinen kaikille taiteenaloille monien taiteilijaseurojen tavoin. Vähitellen muut taiteenalat perustivat omia liittojaan ja Taiteilijaseurasta tuli kuvataiteilijoiden yhdistys. Vuonna 1952 se muutettiin valtakunnalliseksi keskusjärjestöksi, johon kuuluvat nykyään Suomen Kuvanveistäjäliitto, Taidemaalariliitto, Suomen Taidegraafikot, Suomen Kuvataidejärjestöjen Liitto, Valokuvataiteilijoiden liitto ja Muu ry.


title: Suomen Taiteilijaseura

text: Seura perustettiin virallisesti 3. toukokuuta 1864. Suomen Taiteilijaseuran vietti 150-vuotisjuhlavuottaan toukokuusta 2014 toukokuuhun 2015.


title: Suomen Taiteilijaseura

text: Suomen Taiteilijaseura yhdistää kuvataiteilijoita tavoitteenaan hyvinvoiva kuvataiteilijakunta. Seura edistää suomalaista kuvataidetta, valvoo kuvataiteilijoiden ammatillisia ja sosiaalisia etuja sekä kasvattaa yleisön kiinnostusta kuvataiteisiin. Seura osallistuu muun muassa kulttuuripoliittiseen päätöksentekoon antamalla lausuntoja ja pitämällä kuvataiteilijoiden etuja esillä. Seura järjestää myös näyttelyitä Suomessa ja ulkomailla. Kotimaisista näyttelyistä tunnetuimpia ovat Nuoret- ja Taiteilijat-näyttelyt.


title: Suomen Taiteilijaseura

text: Taiteilijaseura oli aloitteellinen muun muassa Helsingin Taidehallin rakentamisessa. Seura on perustanut Suomen Taiteilijaseuran ateljeesäätiön, joka hankkii ja vuokraa työtiloja ja huoneistoja taiteilijoille. Säätiöllä on noin 30 asuntoa ja parisataa erilaista työtilaa Suomessa ja ulkomailla.


title: Suomen Taiteilijaseura

text: Suomen Taiteilijaseuran julkaisutoiminta on keskitetty seuran Kustannus Oy Taide -kustantamon ympärille. Kustantamo julkaisee muun muassa "Taide"-aikakauslehteä. Seuran oma verkkolehtenä ilmestyvä julkaisu on kuvataiteilijoiden ammattilehti "Taiteilija".


title: Suomen Taiteilijaseura

text: Seura on jäsenjärjestöineen perustanut Kuvasto ry:n valvomaan tekijänoikeuksia ja välittämään teoskorvauksia. Kuvasto edustaa noin 2 200 kotimaista ja 50 000 ulkomaista taiteilijaa.


title: Suomen Taiteilijaseura

text: Seuran puheenjohtajana toimi kaksivuotiskaudella 2014–2015 kuvanveistäjä Satu-Minna Suorajärvi ja vuosina 2016–2017 mediataiteilija Markus Renvall. Vuoden 2018 alussa puheenjohtajana aloitti taiteilija Teemu Mäki. Seuran toiminnanjohtaja on Kirsi Korhonen.


title: Suomen Taiteilijaseura

text: Vuonna 1954 Suomen Taiteilijaseura julkaisi kuorensulkijamerkkejä, joissa oli kuvattuna muun muassa Juho Rissasen henkilökuva Italiasta "Vuoristolähteellä" (1903) sekä Hugo Simbergin maalaus "Perunatyttö" (1901) ja Helene Schjerfbeckin "Tyttö veräjällä" (1897–1902). Taiteilijaseuran satavuotisjuhlaa vuonna 1964 juhlisti Pro Arte -postimerkki, johon on kuvattu Huittisten hirvenpää.


title: Suomen Taiteilijaseura

text: Vuonna 2015 julkaistiin Suomen Taiteilijaseuran 150-vuotisjuhlan kunniaksi kuuden postimerkin sarja. Merkeissä ovat Anneli Hillin "Viiva-muoto", Mika Natrin "Piste", Marjo Suikkasen "Taiteilijan vuoristorata", Mayumi Niiranen-Hisatomin "Dance From the Bridge", Laura Konttisen "Lento" ja Kalevi Karlssonin "Hedelmistään puu tunnetaan".


title: Bring Me the Head of Yuri Gagarin

text: Bring Me The Head Of Yuri Gagarin on Hawkwindin vuonna 1973 nauhoitettu epävirallinen livealbumi vuodelta 1985. Lähteenä on käytetty Nik Turnerin lisensoimaa heikkotasoista yleisönauhoitetta. Konsertti on nauhoitettu Empire Pool-areenalla Lontoon Wembleylla 27. toukokuuta 1973. Albumista on julkaistu lukuisia CD-versioita.


title: Bring Me the Head of Yuri Gagarin

text:
Huolimatta heikosta äänenlaadusta kappaleet, kuten "In The Egg" ja "Wage War" ovat Robert Calvertin lausumia puhuttuja osuuksia joita ei ole julkaistu muissa yhteyksissä. Muun muassa nämä ovat tehneet albumista hankkimisen arvoisen fanien keskuudessa. Konsertista julkaistiin vuonna 2006 pitempi versio nimeltä "Empire Pool Wembley 1973" seuraavilla kappaleilla:
sekä:


title: Odaiba

text: Odaiba (), joskus myös "Daiba", on keinotekoinen saari Tokionlahdessa. Hallinnollisesti saari kuuluu Minaton, Kōtōn ja Shinagawan erillisalueisiin.


title: Odaiba

text: Saaren rakentaminen aloitettiin Tokugawa-shōgunaatin aikana vuonna 1853 ja sen oli alun perin tarkoitus toimia linnoituksena ja suojata Tokiota mereltä tulevia hyökkäyksiä vastaan. Ensisijaisena uhkana tuolloin oli kommodori Matthew Perryn laivasto, joka oli saapunut alueelle.


title: Odaiba

text: Vuonna 1928 "Dai-San Daiba" (第三台場) eli "Patteri numero 3" kunnostettiin ja avattiin yleisölle.


title: Odaiba

text: Saaren kehittäminen uudelleen alkoi Tsukubassa pidetyn vuonna 1985 Expo ´85 -maailmannäyttelyn menestyksen myötä. Japanin talous oli korkeasuhdanteessa ja Odaibasta päätettiin tehdä tulevaisuuden asumisen esittelykappale. Hankkeen kustannukset olivat yli 10 miljardia Yhdysvaltain dollaria ja sen oli tarkoitus toimia itsenäisenä ja muista riippumattomana kotina jopa 100 000 asukkaalle. Japanin talous kuitenkin romahti vuonna 1991 ja vuoteen 1995 mennessä Odaiba oli käytännössä joutomaata.


title: Odaiba

text: Vuonna 1996 alue kaavoitettiin uudelleen ja se heräsi henkiin. Alueelle rakennettiin hotelleja ja ostoskeskuksia ja useat suuryritykset, muun muassa Fuji TV, siirsivät pääkonttoreitaan alueelle.


title: Odaiba

text: Nykyään Odaiba on suosittu ostosalue, mutta myös nähtävyys niin tokiolaisille kuin matkailijoillekin. Alueen nähtävyyksiin kuuluvat muun muassa:


title: Space Ritual Volume 2

text: Space Ritual Volume 2 on Hawkwindin vuonna 1972 nauhoitettu ja vuonna 1985 julkaistu livealbumi. Dave Brock luovutti nauhat entiselle Hawkwind-basistille Dave Andersonille joka koosti albumin. Levy sisältää alkuperäisen "Space Ritual"-albumin kakkoslevyn osuuden leikkaamattomana ja dubbaamattomana. Albumi on nauhoitettu Brixton Sundownissa Lontoossa 30. joulukuuta 1972. Albumista on julkaistu useita CD-versioita eri nimikkeillä.


title: Kupfferin solu

text: Kupfferin solu on makrofagijärjestelmään kuuluva erikoistunut syöjäsolu eli makrofagi. Kupfferin solut sijaitsevat maksassa maksasolulevyjen välissä kulkevien hiussuonipoukamien eli sinusoidien seinämillä. Ne poistavat maksaan tulleesta verestä bakteereja ja muita vieraita aineita, jotka ovat päässeet porttilaskimovereen suoliston valtavasta mikrobimäärästä. Kupfferin solut ovat osa retikuloendoteliaalisysteemiä. Solut löysi ensimmäisenä Karl W. von Kupffer.


title: Felix Magath

text: Felix Magath (s. 26. heinäkuuta 1953) on saksalainen jalkapallovalmentaja ja entinen keskikenttäpelaaja.


title: Felix Magath

text: Magath on saksalaisen äidin ja puertoricolaisen isän poika. Yhdysvaltain maavoimissa palvellut isä palasi kotimaahansa 1954, kun hänen palveluksensa Saksassa loppui.


title: Felix Magath

text: Magath aloitti peliuransa paikallisessa pikkuseurassa Aschaffenburgissa ennen siirtymistään 1. FC Saarbrückeniin 1974. Kaksi vuotta myöhemmin Magath siirtyi Hampurin SV:hen, jossa pelasi koko uransa ajan vuoteen 1986. Kaikkiaan hänelle kertyi HSV:n paidassa 306 ottelua 1. Bundesliigassa ja niissä 46 osumaa.


title: Felix Magath

text: Magath kuului Saksan parhampiin jalkapalloilijoihin ja teki ratkaisevan 1–0-osuman Euroopan cupin loppuottelussa Juventusta vastaan 1983. Saksan maajoukkueessa Magath pelasi 43 A-maaottelua ja teki niissä kolme maalia. Hän oli mukana voittamassa EM-kultaa 1980 ja hopeaa sekä MM-kilpailuissa 1982 että 1986.Lopetettuaan peliuransa Magath piti muutaman vuoden taukoa ennen valmentajauransa aloittamista. Hän on tullut tunnetuksi raskaista fyysisistä harjoitusmetodeistaan. Hän onkin saanut pelaajien keskuudessa lempinimen "Saddam", Saddam Husseinin mukaan.


title: Felix Magath

text: Valmennettuaan ensin FC Bremerhavenia, hän nousi HSV:n päävalmentajaksi lokakuussa 1995. Magath valmensi HSV:ta kaksi kautta, joiden aikana seura sijoittui Bundesliigassa viidenneksi ja kolmanneksitoista.


title: Felix Magath

text: 1997 Magath siirtyi 2. Bundesliigassa pelanneen 1. FC Nürnbergin päävalmentajaksi. Magathin johdolla seura nousi 1. Bundesliigaan, mutta jätti tehtävänsä kauden jälkeen ja siirtyi SV Werder Bremenin päävalmentajaksi. Kausi 1998–1999 ei sujunut erityisen hyvin ja seura sijoittui liigassa vasta sijalle 13. 2000–2001 Magath valmensi Eintracht Frankfurtia, josta siirtyi VfB Stuttgartin. Magath valmensi Stuttgartia kolme kautta ja parhaimmillaan seura oli hopealla kaudella 2002–2003. Kauden 2003–2004 päätteeksi Magath jätti Stuttgartin ja siirtyi Ottmar Hitzfeldin seuraajaksi FC Bayern Müncheniin.


title: Felix Magath

text: Magath luotsasi FCB:n tuplamestariksi Saksassa 2005 ja 2006 nousten suurten saksalaisvalmentajien joukkoon. Euroopan kentillä FCB:n menestys jäi kuitenkin vaatimattomaksi ja kehnosti alkanut kausi 2006–2007 johti Magathin lähtöön seurasta tammikuussa 2007. Kesäkuussa 2007 hän teki kahden kauden sopimuksen Bundesliigan häntäpäähän päättyneellä kaudella jääneen VfL Wolfsburgin kanssa.


title: Felix Magath

text: Magathin johdolla Wolfsburg pelasi loistavan kauden 2007–08, joka päättyi lopulta 1.Bundesliigassa upeasti viidenteen sijaan. Sijoitus oli Wolfsburgin seurahistorian paras pääsarjatasolla. Sijoitus takasi Magathin luotsaamalle Wolfsburgille paikan UEFA Cupiin kaudelle 2008–09.


title: Felix Magath

text: Kaudella 2008/09 Wolfsburgin vakuuttavat esitykset Bundesliigassa jatkuivat. Magathin johdolla seura nousi hieman puskista taistelemaan mestaruudesta. Menestyksestä huolimatta Magath ilmoitti toukokuussa 2009 jättävänsä seuran kauden jälkeen. Pian tämänm ilmoituksen jälkeen hän allekirjoitti nelivuotisen sopimuksen FC Schalken kanssa. Hän siirtyy seuran peräsimeen kesäkuussa 2009. Magathin ja Wolfsburgin kausi huipentui Bundesliigan päätöskierroksella 5–1 kotivoittoon SV Werder Bremenistä. Ottelun jälkeen käynnistyivät seurahistorian ensimmäiset mestaruusjuhlat.


title: Felix Magath

text: Kaudella 2009/10 Magath nosti ikuisen epäonnistujan statuksesta kärsivän Schalken taistelemaan Saksan mestaruudesta. Lopulta kiri ei kuitenkaan riittänyt FC Bayern Münchenin lyömiseen ja gelsenkircheniläisseura jäi hopealle viiden pisteen erolla Bayerniin. Kakkossija kuitenkin varmisti seuralle pääsyn Mestarien liigaan kaudelle 2010/11. Magathin toinen kausi oli huomattavasti vaikeampi. Kovista odotuksista ja satsauksista huolimatta Schalke vajosi syksyllä jopa putoamiskamppailuun. Kevääseen mennessä Magath sai hilattua joukkueensa keskikastiin, Saksan cupin finaaliin ja Mestarien liigan puolivälieriin. Tämä ei riittänyt seurajohdolle, vaan se antoi Magathille potkut maaliskuun puolivälissä 2011. Potkujen syitä seurajohto ei lähteny julkisuudessa kertomaan. Välittömästi Schalke-potkujensa jälkeen Magath allekirjoitti kesään 2013 ulottuvan sopimuksen putoamiskamppailussa riutuneen VfL Wolfsburgin kanssa. Magath pelasti seuran niukasti putoamiselta kauden päätteeksi. Kaudella 2011/12 Magath nosti Wolfsburgin kahdeksanneksi. Syksyllä 2012 rankoista valmennusmetodeistaan tunnettu Magath joutui myrskyn silmään, kun Wolfsburg juuttui Bundesliigan hännille. Hän sai kovaa kritiikkiä myös pelaajahankinnoistaan ja joukkueen rakentamisesta. Lopulta paine kävi liian suureksi ja seurajohto erotti Magathin lokakuun lopulla 2012 Wolfsburgin majaillessa liigan viimeisenä.


title: Felix Magath

text: Helmikuun puolivälissä 2014 Magath allekirjoitti 1,5-vuotisen sopimuksen Englannin Valioliigan hännille juuttuneen Fulhamin kanssa. Magath ei onnistunut nostamaan Fulhamia pois putoamisviivan alapuolelta. Puotamisesta huolimatta Magath sai jatkaa valmentajana myös kaudella 2014/15. Kehno alku Mestaruussarjassa, vain yksi voitto seitsemästä ottelusta johti kuitenkin potkuihin syyskuun puolivälissä 2014.


title: Felix Magath

text: 11. joulukuuta 2015 kerrottiin, että Magath jatkaa kaudella 2016 valmennusuraansa Japanin J. Leaguessa pelaavan Sagan Tosun peräsimessä. Muutama päivä myöhemmin Magath kertoi medialle, ettei hän ole vielä tehnyt sopimusta japanilaisseuran kanssa.


title: Felix Magath

text: Kesäkuussa 2016 Magath palasi valmennustehtäviin Kiinan Superliigan hännille pudonneen Shandong Lunengin uutena päävalmentajana. Magathin johdolla seura säilytti kauden päätteeksi sarjapaikkansa. Kaudella 2017 Magath luotsasi Shandongin kuudenneksi. Kauden jälkeen Magathin sopimus seuran kanssa päättyi ja hän jätti seuran.


title: Raúl Albiol

text: Raúl Albiol Tortajada (s. 4. syyskuuta 1985 Vilamarxant, Valencian maakunta, Espanja) on espanjalainen jalkapalloilija, joka edustaa Italian pääsarjassa Serie A:ssa pelaavaa Napolia. 190 senttimetriä pitkän Albiolin pelipaikka on keskuspuolustaja, mutta hän kykenee pelaamaan myös puolustavana keskikenttäpelaajana.


title: Raúl Albiol

text: Albiolin isä pelasi aikoinaan Benidormissa ja hänen suhteittensa ansiosta pojan ura alkoi Benidormin junioreissa. 9-vuotiaiden ottelussa Benidorm kohtasi Valencian ja Albiol pelasi niin hyvin, että Valencian valmentaja halusi hänet joukkueeseensa. Valencian edustusjoukkueessa Albiol pelasi ensi kerran kauden 2003–2004 UEFA Cupin ensimmäisen kierroksen ottelussa AIK:ta vastaan, mutta muutoin kausi kului pääasiassa Valencian B-joukkueessa.


title: Raúl Albiol

text: Kaudeksi 2004–2005 Albiol lainattiin Getafeen hankkimaan peliaikaa ja kokemusta korkeimmalta sarjatasolta Primera Divisiónista. Laina oli koitua kohtalokkaaksi, sillä hän joutui auto-onnettomuuteen 2. elokuuta 2004 ollessaan matkalla Madridin esikaupunkiin. Hän loukkasi selkänsä ja lantionsa, ja hänen pernansa jouduttiin poistamaan sisäisen verenvuoden vuoksi, mutta hän toipui onnettomuudesta ja palasi pelikentille vielä saman kauden aikana. Ensiesiintymisensä Primerassa hän teki 15. tammikuuta 2005 ottelussa Atléticoa vastaan, ja ensimmäisen maalinsa hän teki Real Madridia vastaan 13. maaliskuuta 2005.


title: Raúl Albiol

text: Palattuaan lainalta Albiol kuului Valencian vakiokokoonpanoon. Tärkeä henkilö hänen urallaan on ollut valmentaja Quique Sánchez Flores, jonka alaisuudessa hän debytoi Getafessa ja joka siirryttyään samaan aikaan Valenciaan antoi hänelle luottoa myös siellä. Alku Valenciassa oli kuitenkin hankala, sillä Albiolin tuolloisella pelipaikalla keskikentän keskustassa pelasivat Valencian 2000-luvun tärkeimpiin pelaajiin lukeutuneet David Albelda ja Rubén Baraja. Sánchez Flores peluutti häntä aluksi oikeana laitapuolustajana kunnes siirsi hänet keskuspuolustajaksi, jolla paikalla hän on siitä lähtien pääasiallisesti pelannut. Kaudella 2007–2008 Albiol oli voittamassa Espanjan cupia Copa del Reytä, jonka loppuottelussa Valencia kaatoi hänen entisen seuransa Getafe.


title: Raúl Albiol

text: 25. kesäkuuta 2009 Albiol siirtyi Real Madridiin 15 miljoonan euron siirtosummalla ja 5 vuoden sopimuksella. Hänelle annettiin paidan numerokseen 18, joka oli käytössä edelliskaudella Rubén de la Redillä, mutta hän joutui jättämään koko tulevan kauden väliin sydänongelmiensa vuoksi. Ensimmäisen maalinsa hän teki joukkueessa 8. joulukuuta 2009 Mestarien liigan ottelussa vieraskentällä Marseillea vastaan.


title: Raúl Albiol

text: Albiol kuului alle 19-vuotiaiden Euroopan-mestaruuden vuonna 2004 voittaneeseen Espanjan joukkueeseen. A-maajoukkueessa hän teki ensiesiintymisensä 13. lokakuuta 2007 EM-karsintaottelussa Tanskaa vastaan. Hän kuului joukkueen kokoonpanoon vuoden 2008 EM-kilpailuissa, jossa Espanja voitti mestaruuden, ja vuoden 2009 Maanosaliittojen cupissa.


title: Curro Torres

text: Cristóbal Emilio ”Curro” Torres Ruiz (s. 27. joulukuuta 1976 Ahlen, Länsi-Saksa) on espanjalainen entinen jalkapalloilija. Hän oli pelipaikaltaan oikea laitapuolustaja.


title: Curro Torres

text: Torresin ammattilaisura alkoi Gramenetissa vuonna 1995. Valencian organisaatioon hän siirtyi vuonna 1997, mutta sai tuolloin tyytyä otteluihin seuran B-joukkueen paidassa. Kahden kauden jälkeen hänet lainattiin Recreativoon ja seuraavana vuonna Tenerifeen. Tenerife nousi kauden päätteeksi pääsarjaan ja valmentaja Rafael Benítez siirtyi Valenciaan. Samaan aikaan lainaltaan palannut Torres nousi Benítezin alaisuudessa Valencian runkopelaajaksi. Valenciassa Torres voitti kaksi Espanjan pääsarjamestaruutta ja Uefa-cupin. Kaudeksi 2007–2008 hänet lainattiin pääsarjaan nousseeseen Real Murciaan.


title: Curro Torres

text: Espanjan maajoukkueessa Torres pelasi viisi A-maaottelua vuosina 2001–2002. Hän oli mukana MM-kisoissa 2002.


title: Malcolm Wallop

text: Malcolm Wallop (27. helmikuuta 1933 New York – 14. syyskuuta 2011 Wyoming) oli yhdysvaltalainen republikaanisen puolueen poliitikko. Hän istui kolme kautta Yhdysvaltain senaattorina Wyomingista vuosina 1977–1995.


title: Malcolm Wallop

text: Wallop syntyi New Yorkissa ja valmistui Yalen yliopistosta. Hän oli vuonna 1969 onnistuneesti ehdolla Wyomingin edustajainhuoneeseen ja istui vuosina 1973–1976 osavaltion senaatissa. Tämän jälkeen hän voitti demokraatti Gale McGeen senaattorinvaaleissa lähes kymmenen prosentin äänierolla.


title: Malcolm Wallop

text: Wallopin vetäytyminen Yhdysvaltain senaatista astui voimaan tammikuussa 1995. Häntä seurasi nyt edesmennyt republikaani Craig L. Thomas. Wallopilla oli aviovaimo Isabel.


title: Roberto Martínez

text: Roberto Martínez on seuraavien henkilöiden nimi:


title: Bert Hazell

text: Bert Hazell MBE CBE (Brittiläisen imperiumin ritarikunta; 18. huhtikuuta 1907 – 11. tammikuuta 2009) oli brittiläinen Labour-puolueen poliitikko. Hän syntyi Attleboroughissa, Norfolkissa, ja istui parlamentin jäsenenä vuosina 1964–1970.


title: Bert Hazell

text: Hazellista tuli viimeinen elossa oleva 1900-vuosikymmenellä syntynyt Britannian parlamentaarikko 98-vuotiaan David Rentonin kuoltua 24. toukokuuta 2007. 101-vuotiaana kuollut Hazell on toiseksi pisimpään elänyt Yhdistyneen kuningaskunnan parlamentin jäsen Theodore Cooke Taylorin jälkeen.


title: Tursaat

text: Tursaat ("Octopoda") ovat mustekaloja, joilla on kahdeksan lonkeroa. Toisin kuin monilla muilla nilviäisillä niillä ei ole kuorta, joten ne pääsevät pujottautumaan ahtaistakin koloista. Niillä on varsinaisen sydämen lisäksi kaksi apusydäntä, jotka pumppaavat verta kiduksiin. Veri on sinistä siihen liuenneiden kupariyhdisteiden takia. Tursaat ovat ovelia petoja, ja niitä pidetään oppimiskykyisempinä kuin mitään muita selkärangattomia.


title: Tursaat

text: Ne elävät valtamerien eri alueilla, erityisesti koralliriutoilla. Tursaslajeja on 289, ja nämä käsittävät kolmanneksen mustekaloista. Tursaiden koko vaihtelee paljon eri lajien kesken. Kääpiötursaat painavat alle gramman, kun taas jättiläistursaat saattavat kasvaa yli satakiloisiksi.


title: The Dance (EP)

text: The Dance on hollantilaisen Within Temptation -yhtyeen EP vuodelta 1998. EP sisältää kolme uutta kappaletta, kaksi remixiä Enter-albumilla aiemmin julkaistuista kappaleista sekä multimedia-osuuden. Remixit on miksannut tuottaja Oscar Holleman. The Dance julkaistiin uutena painoksena USA:ssa vuonna 2007.


title: Halloween (vuoden 2007 elokuva)

text: Halloween on vuonna 2007 julkaistu kauhuelokuva. Se on uudelleenfilmatisointi vuoden 1978 elokuvasta "Halloween – naamioiden yö". Elokuvan on ohjannut White Zombie -nimisen Groove Metal -yhtyeen keulakuvana tunnetuksi tullut Rob Zombie. Elokuvan ensi-ilta oli Yhdysvalloissa 31. elokuuta 2007 ja maailmanlaajuisesti lokakuussa. Elokuvan pääosissa ovat muun muassa Malcolm McDowell, Tyler Mane, Danielle Harris, Daeg Faerch ja Scout Taylor-Compton.


title: Halloween (vuoden 2007 elokuva)

text: Elokuva ei ole suora uudelleenfilmatisointi alkuperäisestä elokuvasta, vaan sitä luonnehditaan ennemminkin ”päivitykseksi”. Koska lukuisat jatko-osat olivat laskeneet sarjan tasoa ja tehneet Michael Myersista turhan epäpelottavan hahmon, päätti Rob Zombie palauttaa sekä Michaelin että koko elokuvasarjan maineen takaisin.


title: Halloween (vuoden 2007 elokuva)

text: Elokuvalle on tehty vuonna 2009 jatko-osa, "Halloween II", joka on itsenäinen jatko-osa eikä uusintaversio vuoden 1981 "Halloween 2":sta.


title: Halloween (vuoden 2007 elokuva)

text: Haddonfieldissä 10-vuotias Michael Myers (Daeg Faerch) asuu perheessä, jota äiti elättää strippaamalla, sillä isäpuoli on työtön narkomaani. Michaelin lisäksi perheeseen kuuluvat isosisko Judith (Hanna R. Hall) ja pikkusisko Laurie (Scout Taylor-Compton). Koulussakaan Michaelilla ei mene hyvin, sillä hän on koulukiusattu äitinsä ammatin vuoksi. Halloween yötä edeltävänä päivänä Michael tappaa koulukiusaajansa metsässä. Yön tullessa hän jatkaa surmatöitään tappamalla isäpuolensa, isosiskonsa ja tämän poikaystävän. Michael kiidätetään mielisairaalaan, jossa tohtori Sam Loomis (Malcolm McDowell) koittaa parantaa hänet epäonnistuen. Michael vain valmistaa useita mielipuolisia maskeja ja surmaa mielisairaalan naistyöntekijän ollessaan tämän kanssa kahdestaan samassa huoneessa. Silloin vierailulla ollut Michaelin äiti ampuu järkyttyneenä itsensä kotona, ja Laurie menee adoptioon.


title: Halloween (vuoden 2007 elokuva)

text: Viisitoista vuotta mielisairaalassa oltuaan Michael on kasvanut jättimäisiin mittoihin ja on entistä verenhimoisempi. Kun vartijat saavat tehtäväksi siirtää Michael, hän katkoo kahleensa tappaen heidät käytävässä ja pakenee mielisairaalasta. Loomis saapuu muutamaa tuntia myöhemmin mielisairaalaan oltuaan pitämässä luentoa Michaelista, kuulee tämän paenneen ja suuntaa kohti Haddonfieldiä. Michael palaa Haddonfieldiin surmaten matkalla rekkakuskin huoltoaseman vessassa. Autiona olevasta lapsuuden kodistaan hän noutaa itselleen surmayönä käyttämänsä naamion ja veitsen.